				|

		52013DC0354

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων της Δανίας για το 2013 και την έκδοση γνώμης του Συμβουλίου σχετικά με το πρόγραμμα σύγκλισης της Δανίας για την περίοδο 2012-2016 /* COM/2013/0354 final - 2013/ () */

Σύσταση
για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
της Δανίας για
το 2013
και την έκδοση
γνώμης του
Συμβουλίου
σχετικά με το
πρόγραμμα
σύγκλισης της
Δανίας για την
περίοδο 2012-2016
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 121
παράγραφος 2 και
το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και τον συντονισμό
των
οικονομικών
πολιτικών[1], και
ιδίως το άρθρο 9
παράγραφος 2,
Έχοντας
υπόψη τον
κανονισμό (EΕ)
αριθ. 1176/2011 του
Ευρωπαϊκού
Κοινοβουλίου
και του
Συμβουλίου,
της 16ης Νοεμβρίου
2011, σχετικά με την
πρόληψη και τη
διόρθωση των
υπερβολικών
μακροοικονομικών
ανισορροπιών[2], και
ιδίως το άρθρο 6
παράγραφος 1,
Έχοντας
υπόψη τις
συστάσεις της
Ευρωπαϊκής
Επιτροπής[3],
Έχοντας
υπόψη τα
ψηφίσματα του
Ευρωπαϊκού
Κοινοβουλίου[4],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της επιτροπής
απασχόλησης,
Κατόπιν
διαβούλευσης
με την
Οικονομική και
Δημοσιονομική
Επιτροπή,
Εκτιμώντας
τα ακόλουθα:
(1)       Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Επιτροπής
για τη
δρομολόγηση
της
στρατηγικής
«Ευρώπη 2020», μιας
νέας
στρατηγικής
για την
ανάπτυξη και
την απασχόληση,
η οποία,
βασιζόμενη
στον
μεγαλύτερο
συντονισμό των
οικονομικών
πολιτικών, θα
εστιάζεται
στους νευραλγικούς
τομείς στους
οποίους
απαιτείται δράση
ώστε να
ενισχυθεί το
δυναμικό
διατηρήσιμης
ανάπτυξης και
ανταγωνιστικότητας
της Ευρώπης.
(2)       Στις 13
Ιουλίου 2010, με
βάση τις
προτάσεις της
Επιτροπής, το
Συμβούλιο
εξέδωσε
σύσταση
σχετικά με
τους γενικούς
προσανατολισμούς
της
οικονομικής
πολιτικής των
κρατών μελών
και της Ένωσης
(2010 έως 2014) και, στις 21
Οκτωβρίου 2010, εξέδωσε
απόφαση
σχετικά με τις
κατευθυντήριες
γραμμές των
πολιτικών
απασχόλησης
των κρατών
μελών[5],
οι οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη
κλήθηκαν να
λαμβάνουν
υπόψη τις
ολοκληρωμένες
κατευθυντήριες
γραμμές στις
οικονομικές
τους πολιτικές
και στις
πολιτικές τους
για την
απασχόληση.
(3)       Στις 29
Ιουνίου 2012, οι
αρχηγοί κρατών
ή κυβερνήσεων
ενέκριναν
«Σύμφωνο για
την ανάπτυξη
και την απασχόληση»,
το οποίο
παρέχει ένα
συνεκτικό
πλαίσιο δράσης
σε επίπεδο
κρατών μελών,
ΕΕ και
ευρωζώνης, με
την κινητοποίηση
όλων των
δυνατών
μηχανισμών,
μέσων και πολιτικών.
Έλαβαν
αποφάσεις
σχετικά με τη
δράση που
πρέπει να
αναληφθεί στο
επίπεδο των
κρατών μελών,
ιδίως εκφράζοντας
την απόλυτη
προσήλωσή τους
στην επίτευξη
των στόχων της
στρατηγικής
«Ευρώπη 2020» και
στην εφαρμογή
των συστάσεων
ανά χώρα.
(4)       Στις 6
Ιουλίου 2012, το
Συμβούλιο
εξέδωσε
σύσταση σχετικά
με το εθνικό
πρόγραμμα
μεταρρυθμίσεων
της Δανίας για
το 2012 και εξέδωσε
τη γνώμη του
σχετικά με το
επικαιροποιημένο
πρόγραμμα
σύγκλισης της
Δανίας για την
περίοδο 2011-2015.
(5)       Στις 28
Νοεμβρίου 2012, η
Επιτροπή
εξέδωσε την
Ετήσια Επισκόπηση
της Ανάπτυξης[6],
δίνοντας το
εναρκτήριο
λάκτισμα για
το Ευρωπαϊκό
Εξάμηνο του 2013
για τον
συντονισμό των
οικονομικών
πολιτικών.
Επίσης στις 28
Νοεμβρίου 2012, η
Επιτροπή,
βάσει του
κανονισμού (EΕ)
αριθ. 1176/2011, εξέδωσε
την έκθεση του
μηχανισμού
επαγρύπνησης[7], στην
οποία
προσδιόρισε τη
Δανία ως ένα
από τα κράτη
μέλη τα οποία
θα έπρεπε να
υποβληθούν σε
εμπεριστατωμένη
επισκόπηση.
(6)       Στις 14
Μαρτίου 2013, το
Ευρωπαϊκό
Συμβούλιο
ενέκρινε τις
προτεραιότητες
για την
εξασφάλιση
χρηματοπιστωτικής
σταθερότητας,
δημοσιονομικής
εξυγίανσης και
δράσης για την
ενίσχυση της
ανάπτυξης. Υπογράμμισε
την ανάγκη να
επιδιωχθεί
διαφοροποιημένη,
φιλική προς
την ανάπτυξη
δημοσιονομική
εξυγίανση, να
αποκατασταθούν
οι κανονικές
συνθήκες
δανειοδότησης
στην
οικονομία, να
προωθηθούν η ανάπτυξη
και η
ανταγωνιστικότητα,
να καταπολεμηθούν
η ανεργία και οι
κοινωνικές
επιπτώσεις της
κρίσης και να
εκσυγχρονισθεί
η δημόσια
διοίκηση.
(7)       Στις 10
Απριλίου 2013, η
Επιτροπή
δημοσίευσε τα
αποτελέσματα
της
εμπεριστατωμένης
επισκόπησης[8] που
εκπόνησε για
τη Δανία, βάσει
του άρθρου 5 του
κανονισμού (ΕΕ)
αριθ. 1176/2011 σχετικά
με την πρόληψη
και τη
διόρθωση των
υπερβολικών
μακροοικονομικών
ανισορροπιών.
Βάσει της
ανάλυσής της, η
Επιτροπή
καταλήγει στο
συμπέρασμα ότι
η Δανία
αντιμετωπίζει
μακροοικονομικές
ανισορροπίες,
οι οποίες
ωστόσο δεν
είναι υπερβολικές.
(8)       Στις 30
Απριλίου 2013, η
Δανία υπέβαλε
το οικείο
πρόγραμμα σύγκλισης
για το 2013, το
οποίο καλύπτει
την περίοδο 2012-2016, και
το εθνικό
πρόγραμμα
μεταρρυθμίσεων
για το 2013. Για να
ληφθεί υπόψη
το γεγονός ότι
είναι
αλληλένδετα,
τα δύο
προγράμματα
αξιολογήθηκαν
ταυτοχρόνως.
(9)       Με
βάση την
αξιολόγηση του
προγράμματος
σύγκλισης του 2013,
σύμφωνα με τον
κανονισμό (ΕΚ)
αριθ. 1466/97, το Συμβούλιο
είναι της
γνώμης ότι το
μακροοικονομικό
σενάριο, στο
οποίο
στηρίζονται οι
δημοσιονομικές
προβολές του
εν λόγω
προγράμματος,
είναι
ρεαλιστικό. Το
σενάριο που
προβλέπει αύξηση
του ΑΕΠ κατά 0,7%
και 1,6% το 2013 και το 2014
συνάδει εν
πολλοίς με τις
εαρινές
προβλέψεις του
2013 των υπηρεσιών
της Επιτροπής,
οι οποίες
κάνουν λόγο
για 0,7% και 1,7%. Το πρόγραμμα
παρουσιάζει
μια δημοσιονομική
στρατηγική που
αποσκοπεί στη
διόρθωση του
υπερβολικού
ελλείμματος
και στην
επίτευξη του
μεσοπρόθεσμου
στόχου (ΜΔΣ) για
διαρθρωτικό έλλειμμα
από δεν
υπερβαίνει το 0,5%
του ΑΕΠ, έως το 2013,
σύμφωνα με
τους στόχους
του Συμφώνου.
Το πρόγραμμα στοχεύει
σε έλλειμμα
γενικής
κυβέρνησης του
ΑΕΠ ύψους 1,7% το 2013
και 1,8% το 2014, στόχος
ο οποίος
συνάδει με την
προθεσμία ΔΥΕ
που πρότεινε η
Επιτροπή. Η
μέση ετήσια
δημοσιονομική
προσπάθεια
κατά την
περίοδο 2011-2013,
βάσει των
υπολογισμών
του
διαρθρωτικού ισοζυγίου,
συνάδει με τη
σύσταση που
απηύθυνε το Συμβούλιο
στο πλαίσιο
της
διαδικασίας
υπερβολικού
ελλείμματος.
Οι δημόσιες
δαπάνες σε
πραγματικούς
όρους
(περιλαμβανομένων
των
επιλεκτικών
μέτρων
στήριξης του
εισοδήματος)
εκτιμάται ότι
θα σημειώσουν
μηδενική
αύξηση το 2013 και
θα αυξηθούν
κατά 0,4% το 2014, και
επομένως δεν
θα υπερβούν το
όριο των
δαπανών τα δύο
αυτά έτη. Τα
δημόσια
οικονομικά της
Δανίας είναι
εν γένει υγιή
και η χώρα
βρίσκεται ήδη
στον
μεσοπρόθεσμο
δημοσιονομικό
στόχο (ΜΔΣ) της.
Ωστόσο, δεδομένου
ότι η Δανία
παρουσιάζει
δημογραφική
γήρανση και
διαθέτει
φιλόδοξες
πολιτικές
πρόνοιας, είναι
ιδιαίτερα
σημαντικό να
διατηρήσει ένα
υγιές και
διατηρήσιμο
πλαίσιο
δημοσιονομικών
πολιτικών και
να μην αφήσει
το έλλειμμα να
υπερβεί το όριο
αναφοράς του 3%
του ΑΕΠ που
προβλέπεται
στο Σύμφωνο
Σταθερότητας
και Ανάπτυξης.
(10)     Το 2012, η
Δανία
ολοκλήρωσε τη
μεταρρύθμιση
των συστημάτων
συντάξεων
ανικανότητας
προς εργασία
και ευέλικτης
απασχόλησης, η
οποία τέθηκε
σε ισχύ την 1η
Ιανουαρίου 2013. Οι
μεταρρυθμίσεις
αυτές
αποτελούν
σημαντικά
μέτρα για την
ενίσχυση της
προσφοράς
εργασίας στη
Δανία. Ωστόσο,
προκειμένου να
αυξηθεί
περαιτέρω η
συμμετοχή στην
αγορά
εργασίας, το
ζητούμενο
παραμένει η
βελτίωση της
απασχολησιμότητας
των ομάδων που
αντιμετωπίζουν
τις μεγαλύτερες
δυσκολίες στην
εξεύρεση
εργασίας,
συμπεριλαμβανομένων
των ατόμων που
προέρχονται
από οικογένειες
μεταναστών,
των
μακροχρόνια
ανέργων και των
ατόμων χαμηλής
ειδίκευσης.
Μολονότι
αναγνωρίζεται
η σημασία του
φιλόδοξου
μεταρρυθμιστικού
προγράμματος
της κυβέρνησης
της Δανίας,
είναι
σημαντικό να
ληφθούν μέτρα
ώστε το
διεθνούς φήμης
δανικό μοντέλο
«ευελιξίας με
ασφάλεια» να
συνεχίσει να
διευκολύνει
την ομαλή
μετάβαση
μεταξύ
ανεργίας και εργασίας,
περιορίζοντας
παράλληλα την
περιθωριοποίηση
και τον
κοινωνικό
αποκλεισμό.
Στο πλαίσιο αυτό,
είναι
σημαντικός ο
ρόλος της
εκπαίδευσης, της
κατάρτισης και
της
αναβάθμισης
δεξιοτήτων.
(11)     Η
Δανία, ορθά
πράττοντας,
δίνει σαφώς
προτεραιότητα
στην εκπαίδευση.
Παρόλα αυτά, θα
χρειασθεί να
καταβληθούν συνεχείς
προσπάθειες
για τη
βελτίωση της
ποιότητας και
της σχέσης
κόστους-οφέλους
των δανικών συστημάτων
εκπαίδευσης
και
κατάρτισης,
μεταξύ άλλων
ολοκληρώνοντας
τις
μεταρρυθμίσεις
που έχουν δρομολογηθεί.
Η προτεινόμενη
μεταρρύθμιση
του συστήματος
πρωτοβάθμιας
και κατώτερης
δευτεροβάθμιας
εκπαίδευσης
βαδίζει προς
τη σωστή
κατεύθυνση και
αναμένεται να
έχει θετικό
αντίκτυπο στη
σχέση
κόστους-οφέλους
του
εκπαιδευτικού
συστήματος και
στην ποιότητα
της σχολικής
εκπαίδευσης,
συμπεριλαμβανομένων
των
εκπαιδευτικών
επιδόσεων των
μαθητών. Όσον
αφορά την
επαγγελματική
κατάρτιση, η
κυβέρνηση της
Δανίας έλαβε
μέτρα για την
ενίσχυση της
ποιότητας της
επαγγελματικής
κατάρτισης των
νέων και για
την εξασφάλιση
των αναγκαίων
θέσεων
πρακτικής
άσκησης στον
ιδιωτικό
τομέα. Συγκροτήθηκε
επιτροπή που
απαρτίζεται
από εκπροσώπους
της
κυβέρνησης,
της τοπικής
και
περιφερειακής αυτοδιοίκησης
και των
κοινωνικών
εταίρων για την
εξεύρεση
μόνιμης λύσης
στο πρόβλημα
της εξασφάλισης
των αναγκαίων
θέσεων
πρακτικής
άσκησης και
της αύξησης
της ποιότητας
του συστήματος
επαγγελματικής
εκπαίδευσης
και
κατάρτισης.
Πράγματι, η
εξεύρεση
μακρόπνοων και
φιλόδοξων
λύσεων στο
πρόβλημα τόσο
της έλλειψης
θέσεων
πρακτικής
άσκησης όσο
και των υψηλών
ποσοστών εγκατάλειψης
των σπουδών
στο σύστημα
επαγγελματικής
κατάρτισης
νέων θα
προετοίμαζε
καλύτερα τη
Δανία για την
εξέλιξη της
ζήτησης
προσόντων στην
αγορά εργασίας
στο μέλλον και
θα βελτίωνε
την παραγωγικότητα.
(12)     Η
Δανία θα
μπορούσε να
επιτύχει
περισσότερη
οικονομική
ανάπτυξη
καταργώντας τα
εμπόδια στον
ανταγωνισμό
στις τοπικές
και λιανικές
υπηρεσίες, δεδομένου
του σημαντικού
ρόλου που
διαδραματίζει
ο τομέας αυτός
στην οικονομία
της χώρας. Το 2012, η
κυβέρνηση της
Δανίας υπέβαλε
νέο νομοσχέδιο
περί ανταγωνισμού,
το οποίο
συνιστά
σημαντικό βήμα
προς τη σωστή
κατεύθυνση. Με
την αναθεώρηση
του νόμου περί
ανταγωνισμού
θεσπίσθηκαν
αποτελεσματικότεροι
μηχανισμοί
επιβολής της
σχετικής
νομοθεσίας, οι
οποίοι ανταποκρίνονται
απολύτως στο
αντίστοιχο
τμήμα της
σύστασης του 2012.
Ωστόσο,
μπορούν να
γίνουν
περισσότερα
προκειμένου να
εξασφαλισθεί η
αποτελεσματικότητα
των μέτρων που
έχουν ληφθεί
για διάφορους
κλάδους της οικονομίας
και για τις
δημόσιες
υπηρεσίες με
σκοπό την
ενίσχυση του
ανταγωνισμού
και της
λειτουργίας
της αγοράς.
Διάφορες
πρωτοβουλίες
πολιτικής στο
πεδίο αυτό βρίσκονται
ακόμα σε
πρώιμο στάδιο
και θα πρέπει να
καταβληθούν
αδιάλειπτες
προσπάθειες
για να εξασφαλισθεί
η
αποτελεσματική
τους εφαρμογή.
(13)     Τον
χρόνο που
πέρασε,
πραγματοποιήθηκε
σημαντική
ανάλυση της χρέωσης
των
νοικοκυριών σε
εθνικό και
ενωσιακό επίπεδο
προκειμένου να
εκτιμηθούν οι
απειλές για τη χρηματοπιστωτική
και οικονομική
σταθερότητα. Προς
το παρόν, οι
κίνδυνοι για
τη
χρηματοπιστωτική
σταθερότητα
φαίνεται ότι
έχουν
περιορισθεί,
όμως
απαιτείται διαρκής
παρακολούθηση.
Οι δανικές
αρχές έχουν
λάβει σειρά
μέτρων για να
καταστεί
περισσότερο
εύρωστο το
σύστημα
ενυπόθηκων
δανείων. Τα
μέτρα αυτά περιλαμβάνουν
σύστημα
επισήμανσης
κινδύνων για τα
στεγαστικά
ενυπόθηκα
δάνεια, καθώς
και περιορισμούς
στα δάνεια κυμαινόμενου
επιτοκίου
και/ή στα
δάνεια με
περίοδο
χάριτος. Τα
πιστωτικά
ιδρύματα που
χορηγούν ενυπόθηκα
δάνεια έλαβαν,
με δική τους
πρωτοβουλία, μέτρα
για να
διασφαλίσουν
την παροχή
συμπληρωματικών
εξασφαλίσεων.
Όλα αυτά τα
μέτρα βαδίζουν
προς τη σωστή
κατεύθυνση,
όμως θα
χρειασθεί εκ
του σύνεγγυς
παρακολούθηση
για να
εξακριβωθεί
εάν έχουν τον
προσδοκώμενο
αντίκτυπο. Η
Επιτροπή θα
εξετάζει τις
εκθέσεις που
θα υποβάλλει
τακτικά η
Δανία σχετικά
με τον
αντίκτυπο των
μέτρων που
λαμβάνει στο
πλαίσιο αυτό.
Συν τω χρόνω, θα
πρέπει να
αναμορφωθεί η
φορολόγηση ακίνητης
περιουσίας στη
Δανία ώστε να
περιοριστούν
οι στρεβλώσεις
και να
ενισχυθούν τα
αντικυκλικά
της
χαρακτηριστικά.
(14)     Στο
πλαίσιο του
Ευρωπαϊκού
Εξαμήνου, η
Επιτροπή διενήργησε
συνολική
ανάλυση της
οικονομικής
πολιτικής της
Δανίας.
Αξιολόγησε το
πρόγραμμα
σύγκλισης και
το εθνικό
πρόγραμμα
μεταρρυθμίσεων
και εξέδωσε
εμπεριστατωμένη
επισκόπηση. Έλαβε
υπόψη όχι μόνο
τη χρησιμότητά
τους για την άσκηση
διατηρήσιμης
δημοσιονομικής
και κοινωνικοοικονομικής
πολιτικής,
αλλά και το
κατά πόσο
συνάδουν με
τους κανόνες
και τις
κατευθύνσεις
της ΕΕ,
δεδομένης της
ανάγκης
ενδυνάμωσης
της συνολικής
οικονομικής
διακυβέρνησης
της Ευρωπαϊκής
Ένωσης μέσω
της συνεκτίμησης
στοιχείων σε
επίπεδο ΕΕ
κατά τη
διαμόρφωση των
μελλοντικών
εθνικών
αποφάσεων. Οι
συστάσεις της
Επιτροπής στο
πλαίσιο του
Ευρωπαϊκού
Εξαμήνου
αποτυπώνονται
στις συστάσεις
1 έως 3 κατωτέρω.
(15)     Υπό
το πρίσμα της
αξιολόγησης
αυτής, το
Συμβούλιο
εξέτασε το
πρόγραμμα
σύγκλισης της
Δανίας και η γνώμη
του[9]
αντικατοπτρίζεται
ιδίως στη
σύσταση 1
κατωτέρω,
(16)     Βάσει
των
αποτελεσμάτων
της
εμπεριστατωμένης
επισκόπησης
της Επιτροπής
και της
αξιολόγησης αυτής,
το Συμβούλιο
εξέτασε το
εθνικό
πρόγραμμα μεταρρυθμίσεων
και το
πρόγραμμα
σύγκλισης της
Δανίας. Οι
συστάσεις που
εξέδωσε βάσει
του άρθρου 6 του
κανονισμού (EΕ)
αριθ. 1176/2011 σχετικά
με την πρόληψη
και τη
διόρθωση των
υπερβολικών
μακροοικονομικών
ανισορροπιών
αποτυπώνονται
στη σύσταση 3
κατωτέρω.
ΣΥΝΙΣΤΑ
στη Δανία να
αναλάβει δράση
κατά την περίοδο
2013-2014 προκειμένου:
1.           Να
εφαρμόσει τη
δημοσιονομική
στρατηγική
όπως προβλέπεται
και να
εξασφαλίσει
διόρθωση του
υπερβολικού
ελλείμματος
έως το 2013.
Επιπλέον, να
εφαρμόσει τη
δημοσιονομική
στρατηγική για
το 2014 και εξής, ώστε
να εξασφαλίσει
επαρκή
δημοσιονομική
προσπάθεια για
να παραμείνει
στον
μεσοπρόθεσμο
στόχο.
2.           Να
λάβει
περαιτέρω
μέτρα για τη
βελτίωση της
απασχολησιμότητας
των ατόμων που
αντιμετωπίζουν
τις
μεγαλύτερες
δυσκολίες στην
εξεύρεση
εργασίας, συμπεριλαμβανομένων
των ατόμων που
προέρχονται
από
οικογένειες μεταναστών,
των
μακροχρόνια
ανέργων και
των ατόμων
χαμηλής
ειδίκευσης. Να
βελτιώσει την
ποιότητα της
επαγγελματικής
εκπαίδευσης
ώστε να
μειώσει τα
ποσοστά
εγκατάλειψης
των σπουδών
και να αυξήσει
τον αριθμό των
θέσεων
πρακτικής
άσκησης. Να εφαρμόσει
τη μεταρρύθμιση
του συστήματος
πρωτοβάθμιας
και κατώτερης
δευτεροβάθμιας
εκπαίδευσης
ώστε να
αυξήσει τις
εκπαιδευτικές
επιδόσεις και
να βελτιώσει
τη σχέση
κόστους-οφέλους
του
εκπαιδευτικού
συστήματος.
3.           Να
συνεχίσει να
καταβάλλει
προσπάθειες
για την κατάργηση
των εμποδίων
στον
ανταγωνισμό
στον τομέα των
υπηρεσιών,
μεταξύ άλλων
στους τομείς
του λιανικού
εμπορίου και
των
κατασκευών,
και να
ενισχύσει την
αποτελεσματικότητα
της παροχής
δημόσιων
υπηρεσιών.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 2.8.1997, σ.
1.
[2]               ΕΕ L 306 της 23.11.2011,
σ. 25.
[3]               COM(2013) 354 final.
[4]               P7_TA(2013)0052 και P7_TA(2013)0053.
[5]               Απόφαση
2013/208/EΕ του
Συμβουλίου της
22ας Απριλίου 2013.
[6]               COM(2012) 750 final.
[7]               COM(2012) 751 final.
[8]               SWD(2013) 115 final.
[9]               Βάσει του
άρθρου 9 παράγραφος
2 του
κανονισμού (ΕΚ)
αριθ. 1466/97.


65/42/Ευρατόμ: Σύσταση της Επιτροπής της 28ης Οκτωβρίου 1965 προς τα κράτη μέλη περί εναρμονίσεως των νομοθεσιών, περί εφαρμογής της συνθήκης των Παρισίων της 29ης Ιουλίου 1960 και της συμπληρωματικής συνθήκης των Βρυξελλών της 31ης Ιανουαρίου 1963


title: Σύσταση του Συμβουλίου, της 11ης Ιουλίου 2017, σχετικά με το εθνικό πρόγραμμα μεταρρυθμίσεων της Φινλανδίας για το 2017 και τη διατύπωση γνώμης του Συμβουλίου σχετικά με το πρόγραμμα σταθερότητας της Φινλανδίας για το 2017

text:
               9.8.2017

               EL

               Επίσημη Εφημερίδα της Ευρωπαϊκής Ένωσης

               C 261/114

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 11ης Ιουλίου 2017
   σχετικά με το εθνικό πρόγραμμα μεταρρυθμίσεων της Φινλανδίας για το 2017 και τη διατύπωση γνώμης του Συμβουλίου σχετικά με το πρόγραμμα σταθερότητας της Φινλανδίας για το 2017
   (2017/C 261/25)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Στις 16 Νοεμβρίου 2016 η Επιτροπή εξέδωσε την ετήσια επισκόπηση της ανάπτυξης, με την οποία σηματοδοτήθηκε η έναρξη του Ευρωπαϊκού Εξαμήνου του 2017 για τον συντονισμό των οικονομικών πολιτικών. Οι προτεραιότητες της ετήσιας επισκόπησης της ανάπτυξης εγκρίθηκαν από το Ευρωπαϊκό Συμβούλιο στις 9-10 Μαρτίου 2017. Στις 16 Νοεμβρίου 2016, βάσει του κανονισμού (ΕΕ) αριθ. 1176/2011, η Επιτροπή εξέδωσε την έκθεση του μηχανισμού επαγρύπνησης, στην οποία η Φινλανδία συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση. Την ίδια ημέρα η Επιτροπή εξέδωσε επίσης σύσταση για σύσταση του Συμβουλίου σχετικά με την οικονομική πολιτική της ζώνης του ευρώ. Η σύσταση αυτή εγκρίθηκε από το Ευρωπαϊκό Συμβούλιο στις 9-10 Μαρτίου 2017. Στις 21 Μαρτίου 2017 το Συμβούλιο εξέδωσε τη σύσταση για την οικονομική πολιτική της ζώνης του ευρώ («σύσταση για τη ζώνη του ευρώ») (3).

               (2)

               Ως κράτος μέλος με νόμισμα το ευρώ και λαμβανομένης υπόψη της στενής διασύνδεσης των οικονομιών της οικονομικής και νομισματικής ένωσης, η Φινλανδία θα πρέπει να διασφαλίσει την πλήρη και έγκαιρη εφαρμογή της σύστασης για τη ζώνη του ευρώ, όπως αντικατοπτρίζεται στις κατωτέρω συστάσεις 1 έως 2.

               (3)

               Η έκθεση χώρας του 2017 για τη Φινλανδία δημοσιεύτηκε στις 22 Φεβρουαρίου 2017. Στην έκθεση αξιολογήθηκε η πρόοδος της Φινλανδίας όσον αφορά την εφαρμογή των συστάσεων ανά χώρα που εκδόθηκαν από το Συμβούλιο στις 12 Ιουλίου 2016, η συνέχεια που δόθηκε στις συστάσεις ανά χώρα που είχαν εκδοθεί κατά τα προηγούμενα έτη και η πρόοδος της Φινλανδίας ως προς την επίτευξη των εθνικών στόχων στο πλαίσιο της στρατηγικής «Ευρώπη 2020». Επιπλέον η έκθεση περιλάμβανε εμπεριστατωμένη επισκόπηση δυνάμει του άρθρου 5 του κανονισμού (ΕΕ) αριθ. 1176/2011, τα αποτελέσματα της οποίας δημοσιεύθηκαν επίσης στις 22 Φεβρουαρίου 2017. Από την ανάλυσή της η Επιτροπή κατέληξε στο συμπέρασμα ότι η Φινλανδία δεν εμφανίζει μακροοικονομικές ανισορροπίες.

               (4)

               Στις 28 Απριλίου 2017 η Φινλανδία υπέβαλε το εθνικό πρόγραμμα μεταρρυθμίσεων για το 2017 και το πρόγραμμα σταθερότητας για το 2017. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (5)

               Οι σχετικές συστάσεις ανά χώρα ελήφθησαν υπόψη στον προγραμματισμό των ευρωπαϊκών διαρθρωτικών και επενδυτικών ταμείων (ΕΔΕΤ) για την περίοδο 2014-2020. Όπως προβλέπεται στο άρθρο 23 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου (4), όταν είναι αναγκαίο για τη στήριξη της εφαρμογής των σχετικών συστάσεων του Συμβουλίου, η Επιτροπή μπορεί να ζητήσει από ένα κράτος μέλος να επανεξετάσει και να προτείνει τροποποιήσεις στην οικεία συμφωνία εταιρικής σχέσης και στα σχετικά προγράμματα. Η Επιτροπή έχει παράσχει περαιτέρω λεπτομέρειες σχετικά με το πώς θα μπορούσε να κάνει χρήση της διάταξης αυτής σε κατευθυντήριες γραμμές για την εφαρμογή των μέτρων που συνδέουν την αποτελεσματικότητα των ΕΔΕΤ με την υγιή οικονομική διακυβέρνηση.

               (6)

               Επί του παρόντος η Φινλανδία υπάγεται στο προληπτικό σκέλος του συμφώνου σταθερότητας και ανάπτυξης και υπόκειται στον κανόνα για το χρέος. Στο πρόγραμμα σταθερότητας για το 2017 η κυβέρνηση προβλέπει επιδείνωση του ονομαστικού ισοζυγίου από -1,9 % του ΑΕγχΠ το 2016 σε -2,3 % το 2017 και στη συνέχεια σταθερή βελτίωση με άνοδο στο -0,2 % το 2020. Ο μεσοπρόθεσμος δημοσιονομικός στόχος —έλλειμμα 0,5 % του ΑΕγχΠ σε διαρθρωτικούς όρους— προβλέπεται να επιτευχθεί από το 2019 και μετά. Ωστόσο, με βάση το εκ νέου υπολογισθέν (5) διαρθρωτικό ισοζύγιο, ο μεσοπρόθεσμος δημοσιονομικός στόχος θα επιτευχθεί μόνο από το 2020. Σύμφωνα με το πρόγραμμα σταθερότητας του 2017, ο δείκτης του χρέους γενικής κυβέρνησης προς το ΑΕγχΠ αναμένεται να κορυφωθεί σε 64,7 % το 2017 και να μειωθεί σε 62,7 % το 2020. Το μακροοικονομικό σενάριο στο οποίο στηρίζονται οι εν λόγω δημοσιονομικές προβολές φαίνεται ότι είναι ευνοϊκό, ιδίως όσον αφορά τα έτη 2018 και 2019. Το σενάριο βασίζεται στην προσδοκία ότι η απασχόληση θα αυξηθεί κατά σχεδόν 2 % ετησίως κατά την περίοδο 2018-2019, ποσοστό που υπερβαίνει κατά πολύ τη μέση ετήσια αύξηση τα τελευταία 10 χρόνια (+0,2 %).

               (7)

               Στις 22 Μαΐου 2017 η Επιτροπή εξέδωσε έκθεση δυνάμει του άρθρου 126 παράγραφος 3 της ΣΛΕΕ διότι το χρέος γενικής κυβέρνησης της Φινλανδίας υπερέβαινε την τιμή αναφοράς 60 % του ΑΕγχΠ. Η έκθεση κατέληγε στο συμπέρασμα ότι, μετά την αξιολόγηση όλων των σχετικών παραγόντων, το κριτήριο του χρέους θα πρέπει να θεωρηθεί ότι πληρούται.

               (8)

               Το πρόγραμμα σταθερότητας του 2017 δείχνει ότι η δημοσιονομική επίπτωση της έκτακτης ροής προσφύγων είναι σημαντική και παρέχει επαρκείς αποδείξεις της έκτασης και της φύσης αυτού του πρόσθετου δημοσιονομικού κόστους. Σύμφωνα με το πρόγραμμα σταθερότητας για το 2017, το κόστος ανήλθε σε 0,34 % του ΑΕγχΠ το 2016. Σύμφωνα με την Επιτροπή, το 2016 οι επιλέξιμες πρόσθετες δαπάνες ανήλθαν σε ποσοστό 0,17 % του ΑΕγχΠ. Οι διατάξεις του άρθρου 5 παράγραφος 1 και του άρθρου 6 παράγραφος 3 του κανονισμού (ΕΚ) αριθ. 1466/97 καλύπτουν αυτές τις πρόσθετες δαπάνες, διότι η εισροή προσφύγων συνιστά ασυνήθη περίσταση, ο αντίκτυπός της στα δημόσια οικονομικά της Φινλανδίας είναι σημαντικός και δεν θα διακυβευόταν η βιωσιμότητα με το να επιτραπεί προσωρινή απόκλιση από την πορεία προσαρμογής προς την κατεύθυνση της επίτευξης του μεσοπρόθεσμου δημοσιονομικού στόχου. Κατά συνέπεια, έχει μειωθεί η απαιτούμενη προσαρμογή προς την κατεύθυνση του μεσοπρόθεσμου δημοσιονομικού στόχου για το 2016, προκειμένου να ληφθεί υπόψη το εν λόγω κόστος. Σύμφωνα με το πρόγραμμα σταθερότητας του 2017, το κόστος που αφορά την έκτακτη εισροή προσφύγων προβλέπεται να μειωθεί κατά 0,15 % του ΑΕγχΠ το 2017. Την άνοιξη του 2018 η Επιτροπή θα προβεί σε τελική αξιολόγηση για το 2017, μεταξύ άλλων όσον αφορά τα επιλέξιμα ποσά με βάση τα καταγεγραμμένα στοιχεία, όπως παρασχέθηκαν από τις φινλανδικές αρχές.

               (9)

               Στο σχέδιο δημοσιονομικού προγράμματος για το 2017 η Φινλανδία υπέβαλε αίτημα για χρήση της ευελιξίας στο πλαίσιο του προληπτικού σκέλους σύμφωνα με την «από κοινού συμφωνηθείσα θέση σχετικά με την ευελιξία στο πλαίσιο του συμφώνου σταθερότητας και ανάπτυξης» που εγκρίθηκε από το Συμβούλιο Ecofin του Φεβρουαρίου 2016 ενόψει της προγραμματιζόμενης υλοποίησης μειζόνων διαρθρωτικών μεταρρυθμίσεων με θετικό αντίκτυπο στη μακροπρόθεσμη βιωσιμότητα των δημόσιων οικονομικών (αίτημα για ευελιξία 0,5 % του ΑΕγχΠ) και στις εθνικές δαπάνες για έργα που συγχρηματοδοτούνται από την Ένωση στο πλαίσιο των ΕΔΕΤ (αίτημα για ευελιξία 0,1 % του ΑΕγχΠ).

               (10)

               Το αίτημα για ευελιξία για διαρθρωτικές μεταρρυθμίσεις αναφέρεται σε μεταρρυθμίσεις στην αγορά εργασίας, ειδικότερα στο σύμφωνο ανταγωνιστικότητας και στη μεταρρύθμιση του συνταξιοδοτικού συστήματος. Για ποσοστό 90 % και πλέον των εργαζομένων το σύμφωνο προβλέπει πάγωμα των μισθών για 12 μήνες και αύξηση του ετήσιου χρόνου εργασίας σε μόνιμη βάση κατά 24 ώρες χωρίς αντιστάθμιση. Επιπλέον, οι εργαζόμενοι θα καταβάλλουν σε μόνιμη βάση μεγαλύτερη αναλογία των εισφορών για την κοινωνική ασφάλιση. Για να αντισταθμιστεί το πάγωμα των μισθών και το αυξημένο κόστος σε βάρος των εργαζομένων, η κυβέρνηση μείωσε τους φόρους επί του εισοδήματος σε μόνιμη βάση αρχής γενομένης από το 2017. Με τη μεταρρύθμιση του συνταξιοδοτικού συστήματος η κατώτατη νόμιμη ηλικία συνταξιοδότησης θα αυξηθεί από τα 63 στα 65 έτη έως το 2027· στη συνέχεια η ηλικία συνταξιοδότησης θα συνδέεται με το προσδόκιμο ζωής. Και οι δύο μεταρρυθμίσεις τέθηκαν σε ισχύ το 2017. Ως αποτέλεσμα του συμφώνου ανταγωνιστικότητας, η βελτίωση της ανταγωνιστικότητας του κόστους θα μπορούσε να οδηγήσει σε αύξηση της απασχόλησης και του πραγματικού ΑΕγχΠ κατά 1,5-2 % περίπου, όπως παρουσιάζεται στο σχέδιο δημοσιονομικού προγράμματος για το 2017. Δεδομένης της φύσης του μέτρου, υπάρχουν αβεβαιότητες σχετικά με τις εκτιμήσεις για την απασχόληση ή το ΑΕγχΠ, αλλά οι εν λόγω εκτιμήσεις φαίνεται να είναι σε γενικές γραμμές εύλογες. Ως εκ τούτου, οι μεταρρυθμίσεις αυτές θα έχουν θετικό αντίκτυπο στη βιωσιμότητα των δημόσιων οικονομικών. Επιπλέον, από τα αποτελέσματα της λεπτομερούς αξιολόγησης της εκτίμησης του κενού παραγωγής για το 2017, η οποία διενεργήθηκε βάσει των εαρινών προβλέψεων του 2017 της Επιτροπής, προκύπτει ότι η Φινλανδία επιτυγχάνει το ελάχιστο όριο αναφοράς το 2017. Ως επιπλέον διασφάλιση για τη διαφύλαξη της τιμής αναφοράς του 3 % του ΑΕγχΠ για το έλλειμμα, η κυβέρνηση έχει δεσμευθεί δημοσίως να λάβει πρόσθετα μέτρα το 2017, όπου απαιτείται, προκειμένου να διασφαλιστεί η συμμόρφωση με τους δημοσιονομικούς κανόνες, συμπεριλαμβανομένης της τήρησης της τιμής αναφοράς του 3 % του ΑΕγχΠ που ορίζεται στη Συνθήκη. Σε αυτή τη βάση, η Φινλανδία μπορεί επί του παρόντος να αξιολογηθεί ότι πληροί τις προϋποθέσεις για την αιτούμενη προσωρινή απόκλιση κατά 0,5 % του ΑΕγχΠ το 2017, υπό τον όρο ότι θα εφαρμόσει επαρκώς τις συμφωνημένες μεταρρυθμίσεις, οι οποίες θα παρακολουθούνται στο πλαίσιο του Ευρωπαϊκού Εξαμήνου.

               (11)

               Όσον αφορά το αίτημα για ευελιξία για πρόσθετες επενδύσεις, οι πληροφορίες που παρέχονται με το πρόγραμμα σταθερότητας του 2017 φαίνεται να επιβεβαιώνουν ότι η προσωρινή απόκλιση της Φινλανδίας από την πορεία προσαρμογής για την επίτευξη του μεσοπρόθεσμου δημοσιονομικού στόχου το 2017 χρησιμοποιείται αποτελεσματικά για τους σκοπούς της αύξησης των επενδύσεων. Ως εκ τούτου, και λαμβανομένων υπόψη των προαναφερόμενων στοιχείων όσον αφορά την ελάχιστη τιμή αναφοράς και ότι η λεπτομερής αξιολόγηση της εκτίμησης του κενού παραγωγής επιβεβαιώνει ότι η Φινλανδία είναι αντιμέτωπη με κακή οικονομική συγκυρία, η Φινλανδία μπορεί επί του παρόντος να αξιολογηθεί ότι πληροί τις προϋποθέσεις για προσωρινή απόκλιση κατά 0,1 % του ΑΕγχΠ το 2017 προκειμένου να ληφθούν υπόψη οι εθνικές δαπάνες για επενδύσεις σε έργα που συγχρηματοδοτούνται από την Ένωση. Η Επιτροπή θα προβεί σε εκ των υστέρων αξιολόγηση προκειμένου να διαπιστωθεί το πραγματικό ποσό των εθνικών δαπανών σε συγχρηματοδοτούμενα έργα επενδύσεων και του σχετικού περιθωρίου.

               (12)

               Στις 12 Ιουλίου 2016 το Συμβούλιο συνέστησε στη Φινλανδία να επιτύχει ετήσια δημοσιονομική προσαρμογή τουλάχιστον 0,6 % του ΑΕγχΠ για την επίτευξη του μεσοπρόθεσμου δημοσιονομικού στόχου το 2017. Οι εαρινές προβλέψεις του 2017 της Επιτροπής καταδεικνύουν ότι υπάρχει περιθώριο για πρόσθετη προσωρινή απόκλιση κατά 0,6 % του ΑΕγχΠ το 2017 στο πλαίσιο των διαρθρωτικών και επενδυτικών ρητρών, εξασφαλίζοντας παράλληλα τη συνεχιζόμενη τήρηση της ελάχιστης τιμής αναφοράς (ήτοι διαρθρωτικό έλλειμμα 1,1 % του ΑΕγχΠ). Στη βάση αυτή, το διαρθρωτικό ισοζύγιο αναμένεται να επιδεινωθεί κατά 0,5 % του ΑΕγχΠ το 2017. Με βάση τις εαρινές προβλέψεις του 2017 της Επιτροπής, η Φινλανδία θα συμμορφωθεί με τις απαιτήσεις του προληπτικού σκέλους. Εάν λαμβανόταν υπόψη η τρέχουσα επικαιροποιημένη εκτίμηση για τη μείωση του δημοσιονομικού αντικτύπου το 2017 που προκύπτει από την έκτακτη εισροή προσφύγων, το συμπέρασμα της συνολικής αξιολόγησης δεν θα άλλαζε. Για το 2018 η Φινλανδία θα πρέπει να επιτύχει τον μεσοπρόθεσμο δημοσιονομικό της στόχο, λαμβάνοντας υπόψη το περιθώριο που αφορά τις ασυνήθεις περιστάσεις (το οποίο εγκρίθηκε για το 2016), καθώς και τα περιθώρια που αφορούν την εφαρμογή των διαρθρωτικών μεταρρυθμίσεων και επενδύσεων (τα οποία εγκρίθηκαν για το 2017) (6). Με βάση τις εαρινές προβλέψεις του 2017 της Επιτροπής, αυτό συνεπάγεται μέγιστο ονομαστικό ρυθμό αύξησης των καθαρών πρωτογενών δημόσιων δαπανών (7) ύψους 1,6 %, ποσοστό που αντιστοιχεί σε ετήσια διαρθρωτική προσαρμογή της τάξης του 0,1 % του ΑΕγχΠ. Σε περίπτωση μη αλλαγής των πολιτικών, η Φινλανδία θα συμμορφωθεί με τις απαιτήσεις του προληπτικού σκέλους το 2018. Εάν λαμβανόταν υπόψη η τρέχουσα επικαιροποιημένη εκτίμηση για τη μείωση του δημοσιονομικού αντικτύπου το 2017 που προκύπτει από την έκτακτη εισροή προσφύγων, το συμπέρασμα της συνολικής αξιολόγησης δεν θα άλλαζε. Ταυτόχρονα, προβλέπεται εκ πρώτης όψεως ότι η Φινλανδία δεν θα συμμορφωθεί με την τιμή αναφοράς για τη μείωση του χρέους το 2017 και το 2018. Γενικά, το Συμβούλιο είναι της γνώμης ότι η Φινλανδία πρέπει να είναι έτοιμη να λάβει περαιτέρω μέτρα για να εξασφαλιστεί η συμμόρφωση.

               (13)

               Λόγω της γήρανσης του πληθυσμού και της μείωσης του εργατικού δυναμικού, οι δαπάνες για τις συντάξεις, την υγεία και τη μακροχρόνια περίθαλψη αναμένεται να αυξηθούν από 23 % το 2013 σε 27 % του ΑΕγχΠ μέχρι το 2030. Τον Ιανουάριο του 2017 τέθηκε σε ισχύ μια μεταρρύθμιση του συνταξιοδοτικού συστήματος με την οποία η κατώτατη νόμιμη ηλικία συνταξιοδότησης θα αυξηθεί από τα 63 στα 65 έτη έως το 2027 και η νόμιμη ηλικία συνταξιοδότησης θα συνδεθεί με τις αλλαγές στο προσδόκιμο ζωής. Οι δαπάνες για κοινωνικές υπηρεσίες και υπηρεσίες ιατροφαρμακευτικής περίθαλψης, που επί του παρόντος αποτελούν αρμοδιότητα των δήμων, ανέρχονται σε ποσοστό 10 % του ΑΕγχΠ. Χωρίς τη μεταρρύθμιση του συστήματος προβλέπεται ότι οι δαπάνες αυτές θα αυξάνονται κατά 4,4 % ετησίως τα επόμενα έτη σε ονομαστικές τιμές και ότι θα αυξηθούν ως ποσοστό του ΑΕγχΠ. Στους κύριους στόχους των μεταρρυθμίσεων συγκαταλέγεται η μείωση του μακροπρόθεσμου κενού βιωσιμότητας στα δημόσια οικονομικά με καλύτερο έλεγχο των δαπανών. Αυτό θα επιτευχθεί με ενοποίηση των υπηρεσιών, μεγαλύτερες οντότητες ως παρόχους υπηρεσιών και ψηφιοποίηση. Η πρώτη δέσμη νομοθετικών προτάσεων για τις μεταρρυθμίσεις στις κοινωνικές υπηρεσίες και στις υπηρεσίες ιατροφαρμακευτικής περίθαλψης υποβλήθηκε στο κοινοβούλιο τον Μάρτιο του 2017. Οι νόμοι αυτοί θεσπίζουν το νομικό πλαίσιο για τις 18 νέες επαρχίες που θα αναλάβουν την αρμοδιότητα για τις κοινωνικές υπηρεσίες και τις υπηρεσίες ιατροφαρμακευτικής περίθαλψης από τους δήμους από το 2019. Οι νομοθετικές προτάσεις για τα πλέον αμφιλεγόμενα μέρη της μεταρρύθμισης, ιδίως όσον αφορά την ελευθερία των ασθενών να επιλέγουν τον πάροχο υπηρεσιών, υποβλήθηκαν στο κοινοβούλιο στις αρχές του Μαΐου 2017 και πρέπει να υπερψηφιστούν ώστε να εφαρμοστούν από το 2019, όπως έχει προγραμματιστεί.

               (14)

               Οι μισθολογικές αυξήσεις ήταν συγκρατημένες τα τελευταία έτη. Ο ετήσιος ρυθμός αύξησης των μισθών που συμφωνήθηκαν κατόπιν διαπραγματεύσεων ήταν 0,7 % κατά την περίοδο 2014-2016. Λόγω της χαμηλής αύξησης της παραγωγικότητας της εργασίας, η ανταγωνιστικότητα του κόστους βελτιώθηκε μόνο βαθμιαία. Το 2016 οι κοινωνικοί εταίροι υπέγραψαν το σύμφωνο ανταγωνιστικότητας που αποσκοπεί στη βελτίωση της ανταγωνιστικότητας του κόστους της Φινλανδίας σταδιακά το 2017. Για ποσοστό 90 % και πλέον των εργαζομένων το σύμφωνο ανταγωνιστικότητας προβλέπει πάγωμα των μισθών για 12 μήνες και αύξηση του ετήσιου χρόνου εργασίας σε μόνιμη βάση κατά 24 ώρες χωρίς πρόσθετη αντιστάθμιση. Επιπλέον, οι εργαζόμενοι θα καταβάλλουν σε μόνιμη βάση μεγαλύτερη αναλογία των εισφορών κοινωνικής ασφάλισης. Τα μέτρα αυτά αναμένεται να στηρίξουν την επέκταση των εξαγωγών και την απασχόληση κατά τα προσεχή έτη. Οι επικείμενες μισθολογικές διαπραγματεύσεις το δεύτερο εξάμηνο του 2017 θα είναι κρίσιμης σημασίας προκειμένου να εξασφαλιστούν αυτές οι αναμενόμενες θετικές συνέπειες, διότι το σύμφωνο ανταγωνιστικότητας δεν κάλυψε πλήρως το κενό ανταγωνιστικότητας κόστους σε σχέση με ομόλογες οικονομίες.

               (15)

               Η κατάσταση της αγοράς εργασίας άρχισε να βελτιώνεται σταδιακά το 2016, ωστόσο εξακολουθούν να υπάρχουν προκλήσεις. Η απασχόληση στον τομέα της μεταποίησης μειώθηκε κατά 21 % κατά την περίοδο μεταξύ 2008 και 2015. Άλλοι τομείς, όπως οι κατασκευές, τα ακίνητα και η ιατροφαρμακευτική περίθαλψη, εμφανίζουν ενδείξεις για έλλειψη εργατικού δυναμικού. Αυτό το γεγονός τονίζει την ανάγκη για στοχευμένες ενεργές πολιτικές της αγοράς εργασίας και συνεχείς επενδύσεις στην εκπαίδευση ενηλίκων και στην επαγγελματική κατάρτιση, ώστε να καταστεί δυνατή η επαγγελματική κινητικότητα. Ο δείκτης κενών θέσεων εργασίας-απασχόλησης το 2016 ήταν σχεδόν εξίσου υψηλός με το 2007, ενώ το ποσοστό ανεργίας ήταν κατά δύο ποσοστιαίες μονάδες υψηλότερο. Το γεγονός αυτό ενδέχεται να αντικατοπτρίζει τις αναντιστοιχίες μεταξύ της ζήτησης και της προσφοράς εργασίας, τη χαμηλή ελκυστικότητα ορισμένων κενών θέσεων εργασίας ή τα περιορισμένα κίνητρα για την ανάληψη εργασίας. Απαιτούνται συνεχείς προσπάθειες προκειμένου να εξασφαλιστούν καλύτερα αποτελέσματα στην αγορά εργασίας για τον ανενεργό πληθυσμό, ιδίως τα άτομα που ανήκουν στην ηλικιακή ομάδα 25-39 ετών, τους μακροχρόνια άνεργους και τους μετανάστες. Για την εξασφάλιση καλύτερων κοινωνικών αποτελεσμάτων και αποτελεσμάτων στην αγορά εργασίας των ατόμων που προέρχονται από οικογένειες μεταναστών θα απαιτηθούν επίσης συνεχείς επενδύσεις στην εκπαίδευσή τους.

               (16)

               Όσον αφορά την ενεργοποίηση, το περίπλοκο σύστημα παροχών με τα διάφορα είδη επιδομάτων μπορεί να δημιουργήσει σημαντικές παγίδες αεργίας και χαμηλών αμοιβών, καθώς και γραφειοκρατικά προβλήματα κατά την επαναφορά των παροχών. Η αντιμετώπιση αυτών των παγίδων είναι κρίσιμης σημασίας. Προκειμένου να αυξηθούν τα κίνητρα για την αποδοχή θέσεων εργασίας, η υποχρέωση των ανέργων να δέχονται μια προσφορά εργασίας και η υποχρέωση συμμετοχής σε συστήματα ενεργοποίησης έχουν καταστεί αυστηρότερες. Επιπλέον, η διάρκεια των επιδομάτων ανεργίας που συνδέονται με το εισόδημα μειώθηκε. Θεσπίστηκαν θετικά κίνητρα, π.χ. το να επιτρέπεται η χρήση του βασικού επιδόματος ανεργίας ως επιδότησης κινητικότητας και μισθού για την ενεργοποίηση των αναζητούντων εργασία. Τα επιπλέον αυξημένα κίνητρα για την αποδοχή εργασίας θα μπορούσαν να συμπληρωθούν με την εξάλειψη των γραφειοκρατικών εμποδίων για την ανάληψη εργασίας ή την έναρξη επιχειρηματικής δραστηριότητας.

               (17)

               Η μη σχετιζόμενη με το κόστος ανταγωνιστικότητα αποτελεί τροχοπέδη για τις εξαγωγικές επιδόσεις και ενδέχεται να περιορίζει την ελκυστικότητα της Φινλανδίας για τους ξένους επενδυτές. Οι διαρθρωτικές αλλαγές είναι εν εξελίξει, αλλά πρόσφατα επιβραδύνθηκαν. Έχει σημειωθεί πρόοδος στο άνοιγμα στον ανταγωνισμό τομέων παροχής υπηρεσιών όπως το λιανικό εμπόριο και οι μεταφορές και έχουν υποβληθεί προτάσεις για την αύξηση του ανταγωνισμού σε άλλους εγχώριους τομείς υπηρεσιών. Ενώ στις διεθνείς συγκρίσεις η Φινλανδία κατατάσσεται στις πρωτοπόρες χώρες στον κόσμο όσον αφορά το επιχειρηματικό περιβάλλον της και την ελκυστικότητά της για επενδύσεις, το υφιστάμενο απόθεμα εισερχόμενων επενδύσεων στη Φινλανδία υπολείπεται του μέσου όρου της Ένωσης σε σύγκριση με το μέγεθος της οικονομίας.

               (18)

               Στο πλαίσιο του Ευρωπαϊκού Εξαμήνου του 2017 η Επιτροπή προέβη σε ολοκληρωμένη ανάλυση της οικονομικής πολιτικής της Φινλανδίας και τη δημοσίευσε στην έκθεση του 2017 για τη χώρα. Επίσης αξιολόγησε το πρόγραμμα σταθερότητας για το 2017 και το εθνικό πρόγραμμα μεταρρυθμίσεων για το 2017, καθώς και τη συνέχεια που δόθηκε στις συστάσεις που είχαν απευθυνθεί προς τη Φινλανδία κατά τα προηγούμενα έτη. Έλαβε υπόψη όχι μόνο τη συνάφεια των προγραμμάτων και των μέτρων παρακολούθησης για την άσκηση βιώσιμης δημοσιονομικής και κοινωνικοοικονομικής πολιτικής στη Φινλανδία„ αλλά και τη συμμόρφωσή τους με τους ενωσιακούς κανόνες και τις κατευθύνσεις, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε ενωσιακό επίπεδο κατά τη διαμόρφωση μελλοντικών εθνικών αποφάσεων.

               (19)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας για το 2017 και η γνώμη του (8) αποτυπώνεται ιδίως στη σύσταση 1 κατωτέρω,

         ΣΥΝΙΣΤΑ στη Φινλανδία να λάβει μέτρα το 2017 και το 2018 προκειμένου:

               1.

               Να συνεχίσει τη δημοσιονομική της πολιτική σύμφωνα με τις απαιτήσεις του προληπτικού σκέλους του συμφώνου σταθερότητας και ανάπτυξης, το οποίο συνεπάγεται επίτευξη του μεσοπρόθεσμου δημοσιονομικού στόχου το 2018, λαμβανομένων υπόψη των περιθωρίων που συνδέονται με ασυνήθεις περιστάσεις, την υλοποίηση των διαρθρωτικών μεταρρυθμίσεων και των επενδύσεων για τις οποίες χορηγείται προσωρινή απόκλιση. Να εξασφαλίσει την έγκαιρη έγκριση και εφαρμογή της διοικητικής μεταρρύθμισης με στόχο να αυξηθεί η οικονομική αποδοτικότητα των κοινωνικών υπηρεσιών και των υπηρεσιών ιατροφαρμακευτικής περίθαλψης.

               2.

               Να προωθήσει την περαιτέρω ευθυγράμμιση των μισθών με τις εξελίξεις όσον αφορά την παραγωγικότητα, με πλήρη σεβασμό του ρόλου των κοινωνικών εταίρων. Να λάβει στοχευμένα ενεργά μέτρα πολιτικής για την αγορά εργασίας προκειμένου να αντιμετωπιστούν οι προκλήσεις όσον αφορά την απασχόληση και οι κοινωνικές προκλήσεις, να παράσχει κίνητρα για την αποδοχή εργασίας και να προωθήσει την επιχειρηματικότητα.

               3.

               Να συνεχίσει τη βελτίωση του ρυθμιστικού πλαισίου και να μειώσει τον διοικητικό φόρτο με στόχο την αύξηση του ανταγωνισμού στον τομέα των υπηρεσιών και την προώθηση των επενδύσεων.

      Βρυξέλλες, 11 Ιουλίου 2017.

            Για το Συμβούλιο

            Ο Πρόεδρος

         T. TÕNISTE

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  ΕΕ C 92 της 24.3.2017, σ. 1.

      (4)  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (ΕΕ L 347 της 20.12.2013, σ. 320).

      (5)  Κυκλικά προσαρμοσμένο ισοζύγιο, μη συνυπολογιζομένων έκτακτων και προσωρινών μέτρων, όπως υπολογίσθηκε εκ νέου από την Επιτροπή με τη χρησιμοποίηση της από κοινού συμφωνηθείσας μεθοδολογίας.

      (6)  Η Φινλανδία επιτρέπεται να αποκλίνει από τον μεσοπρόθεσμο δημοσιονομικό στόχο της το 2018, διότι οι προσωρινές παρεκκλίσεις μεταφέρονται για περίοδο τριών ετών.

      (7)  Οι καθαρές δημόσιες δαπάνες αποτελούνται από τις συνολικές δημόσιες δαπάνες εξαιρουμένων των δαπανών για τόκους, των δαπανών για προγράμματα της Ένωσης που αναπληρώνονται στο σύνολό τους από ενωσιακά κονδύλια και των αλλαγών μη διακριτικής ευχέρειας στη χρηματοδότηση των παροχών ανεργίας. Ο εθνικά χρηματοδοτούμενος ακαθάριστος σχηματισμός παγίου κεφαλαίου εξομαλύνεται σε επίπεδο τετραετίας. Συνυπολογίζονται τα μέτρα διακριτικής ευχέρειας ή οι αυξήσεις εσόδων που είναι υποχρεωτικές διά νόμου. Έκτακτα μέτρα από πλευράς τόσο εσόδων όσο και δαπανών συμψηφίζονται.

      (8)  Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97.


title: Σύσταση της Ευρωπαϊκής Κεντρικής Τράπεζας, της 28ης Οκτωβρίου 2016, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banc Ceannais na hÉireann / Central Bank of Ireland (ΕΚΤ/2016/29)

text:
               10.11.2016

               EL

               Επίσημη Εφημερίδα της Ευρωπαϊκής Ένωσης

               C 413/1

         ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 28ης Οκτωβρίου 2016
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banc Ceannais na hÉireann / Central Bank of Ireland
   (ΕΚΤ/2016/29)
   (2016/C 413/01)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Η θητεία των εξωτερικών ελεγκτών της Banc Ceannais na hÉireann / Central Bank of Ireland θα λήξει μετά το πέρας του ελέγχου για το οικονομικό έτος 2015. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2016.

               (3)

               Η Banc Ceannais na hÉireann / Central Bank of Ireland επέλεξε την εταιρεία Mazars ως τους εξωτερικούς ελεγκτές της για τα οικονομικά έτη 2016 έως 2020,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός της εταιρείας Mazars ως των εξωτερικών ελεγκτών της Banc Ceannais na hÉireann / Central Bank of Ireland για τα οικονομικά έτη 2016 έως 2020.

      Φρανκφούρτη, 28 Οκτωβρίου 2016.

            Ο Πρόεδρος της ΕΚΤ

         Mario DRAGHI


title: Σύσταση του Συμβουλίου, της 9ης Ιουλίου 2013 , σχετικά με το εθνικό πρόγραμμα μεταρρυθμίσεων του 2013 της Ιταλίας και τη διατύπωση γνώμης του Συμβουλίου σχετικά με το πρόγραμμα σταθερότητας της Ιταλίας, 2012-2017

text:
               30.7.2013

               EL

               Επίσημη Εφημερίδα της Ευρωπαϊκής Ένωσης

               C 217/42

      ΣΫΣΤΑΣΗ ΤΟΥ ΣΥΜΒΟΥΛΊΟΥ

   της 9ης Ιουλίου 2013
   σχετικά με το εθνικό πρόγραμμα μεταρρυθμίσεων του 2013 της Ιταλίας και τη διατύπωση γνώμης του Συμβουλίου σχετικά με το πρόγραμμα σταθερότητας της Ιταλίας, 2012-2017
   2013/C 217/11
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση νέας στρατηγικής για την απασχόληση και την ανάπτυξη, Ευρώπη 2020, βασιζόμενη στον μεγαλύτερο συντονισμό των οικονομικών πολιτικών, η οποία εστιάζεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (3), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικονομικές τους πολιτικές και στις πολιτικές για την απασχόληση.

               (3)

               Στις 29 Ιουνίου 2012, οι αρχηγοί κρατών ή κυβερνήσεων των κρατών μελών ενέκριναν «Σύμφωνο για την ανάπτυξη και την απασχόληση», το οποίο παρέχει ένα συνεκτικό πλαίσιο δράσης σε επίπεδο κρατών μελών, ΕΕ και ευρωζώνης, με την κινητοποίηση όλων των δυνατών μηχανισμών, μέσων και πολιτικών. Έλαβαν αποφάσεις σχετικά με τη δράση που πρέπει να αναληφθεί στο επίπεδο των κρατών μελών, ιδίως εκφράζοντας την απόλυτη προσήλωσή τους στην επίτευξη των στόχων της στρατηγικής «Ευρώπη 2020» και στην εφαρμογή των συστάσεων ανά χώρα.

               (4)

               Στις 10 Ιουλίου 2012, το Συμβούλιο εξέδωσε σύσταση (4) σχετικά με το εθνικό πρόγραμμα μεταρρυθμίσεων της Ιταλίας για το 2012 και εξέδωσε τη γνώμη του σχετικά με το πρόγραμμα σταθερότητας της Ιταλίας για την περίοδο 2012-2015.

               (5)

               Στις 28 Νοεμβρίου 2012, η Επιτροπή εξέδωσε την Ετήσια Επισκόπηση της Ανάπτυξης, δίνοντας το εναρκτήριο λάκτισμα για το Ευρωπαϊκό Εξάμηνο του 2013 για τον συντονισμό των οικονομικών πολιτικών. Επίσης στις 28 Νοεμβρίου 2012, η Επιτροπή, επί τη βάσει του κανονισμού (ΕΕ) αριθ. 1176/2011, εξέδωσε την έκθεση για τον Μηχανισμό Επαγρύπνησης, στην οποία προσδιόρισε την Ιταλία ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (6)

               Το Ευρωπαϊκό Κοινοβούλιο έχει συμμετάσχει δεόντως στο Ευρωπαϊκό Εξάμηνο, σύμφωνα με τον κανονισμό (ΕΚ) αριθ. 1466/97, και, στις 7 Φεβρουαρίου 2013, ενέκρινε ψήφισμα σχετικά με την απασχόληση και τις κοινωνικές πτυχές στην ετήσια επισκόπηση της ανάπτυξης 2013 και ψήφισμα σχετικά με τη συμβολή στην ετήσια επισκόπηση της ανάπτυξης 2013.

               (7)

               Στις 14 Μαρτίου 2013, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη, φιλική προς την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανειοδότησης στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (8)

               Στις 10 Απριλίου 2013, η Επιτροπή εξέδωσε τα αποτελέσματα της εμπεριστατωμένης επισκόπησής της για την Ιταλία, δυνάμει του άρθρου 5 του κανονισμού (ΕΕ) αριθ. 1176/2011. Από την ανάλυση που πραγματοποίησε η Επιτροπή οδηγείται στο συμπέρασμα ότι η Ιταλία πλήττεται από μακροοικονομικές ανισορροπίες, για τις οποίες απαιτείται να αναληφθεί αποφασιστική πολιτική δράση. Ειδικότερα, η απώλεια εξωτερικής ανταγωνιστικότητας, καθώς και το υψηλό δημόσιο χρέος σε ένα περιβάλλον παρατεταμένης υποτονικής ανάπτυξης εξακολουθούν να προσδιορίζονται ως οι κύριες μακροοικονομικές ανισορροπίες της Ιταλίας.

               (9)

               Στις 11 Απριλίου 2013, η Ιταλία υπέβαλε το εθνικό της πρόγραμμα μεταρρυθμίσεων για το 2013 και το οικείο πρόγραμμα σταθερότητας για την περίοδο 2012-2017. Μετά την εν λόγω υποβολή, η νέα κυβέρνηση που σχηματίστηκε στις 28 Απριλίου εκδήλωσε την πρόθεσή της να ενισχύσει το πρόγραμμα διαρθρωτικών μεταρρυθμίσεων, επιβεβαιώνοντας ταυτόχρονα τους δημοσιονομικούς στόχους που παρουσιάστηκαν στο πρόγραμμα σταθερότητας. Στις 17 Μαΐου, εκδόθηκε νομοθετικό διάταγμα το οποίο περιλαμβάνει νέες διατάξεις για τη φορολόγηση της ακίνητης περιουσίας και την επέκταση του συστήματος συμπλήρωσης του μισθού στους υποαπασχολούμενους εργαζόμενους. Προκειμένου να ληφθεί υπόψη η αλληλεξάρτησή τους, τα δύο προγράμματα και τα δύο νέα μέτρα που λήφθηκαν από την κυβέρνηση αξιολογήθηκαν συγχρόνως.

               (10)

               Βάσει της αξιολόγησης του προγράμματος σταθερότητας σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι το μακροοικονομικό σενάριο στο οποίο στηρίζονται οι δημοσιονομικές προβολές στο πρόγραμμα σταθερότητας είναι αισιόδοξο για το 2014 σε σύγκριση με τις εαρινές προβλέψεις του 2013 των υπηρεσιών της Επιτροπής. Το σενάριο αυτό κρίνεται εύλογο από το 2015. Ωστόσο, τούτο ισχύει υπό την προϋπόθεση ότι θα εφαρμοστούν πλήρως οι εγκριθείσες διαρθρωτικές μεταρρυθμίσεις, γεγονός που εξακολουθεί να συνιστά πρόκληση. Η δημοσιονομική στρατηγική που παρουσιάστηκε στο πρόγραμμα σταθερότητας επιβεβαιώθηκε από τη νέα κυβέρνηση και εγκρίθηκε από το Κοινοβούλιο. Στόχος της είναι η διατήρηση του ελλείμματος κάτω από το όριο αναφοράς του 3 % του ΑΕΠ που προβλέπεται στη Συνθήκη καθ’ όλη την περίοδο του προγράμματος, η επίτευξη του μεσοπρόθεσμου δημοσιονομικού στόχου (ΜΔΣ) το 2013 και η θέση του δείκτη του χρέους προς το ΑΕΠ σε καθοδική πορεία από το 2014. Το πρόγραμμα σταθερότητας επιβεβαιώνει τον ΜΔΣ της επίτευξης ισοσκελισμένου από διαρθρωτική άποψη δημοσιονομικού αποτελέσματος, ευθυγραμμισμένου με το σύμφωνο σταθερότητας και ανάπτυξης. Το έλλειμμα μειώθηκε το 2012 στο όριο αναφοράς του 3 % του ΑΕΠ που προβλέπεται στη Συνθήκη και, σύμφωνα με τις εαρινές προβλέψεις των υπηρεσιών της Επιτροπής του 2013, αναμένεται να διατηρηθεί κάτω από στο όριο αναφοράς που προβλέπεται στη Συνθήκη την περίοδο 2013-2014. Οι διατάξεις που θεσπίστηκαν από την ιταλική κυβέρνηση στις 17 Μαΐου εκτιμάται ότι δεν θα έχουν σημαντικές επιπτώσεις στο έλλειμμα, εφόσον εφαρμοσθούν με συνέπεια. Όπως περιγράφεται στην απόφαση για την εξαίρεση από τη διαδικασία υπερβολικού ελλείμματος που εγκρίθηκε από το Συμβούλιο στις 21 Ιουνίου 2013, δύο ρήτρες διασφάλισης τέθηκαν σε ισχύ στη νομοθεσία για να διασφαλιστεί η επίτευξη των δημοσιονομικών στόχων. Μετά τη βελτίωση κατά 2,7 ποσοστιαίες μονάδες του ΑΕΠ αθροιστικά στο διάστημα 2009-2012, και υπό την προϋπόθεση ότι δεν θα υπάρξουν περαιτέρω αλλαγές πολιτικής, το διαρθρωτικό ισοζύγιο ως ποσοστό του ΑΕΠ προβλέπεται να βελτιωθεί κατά μία επιπλέον ποσοστιαία μονάδα το 2013, ανερχόμενο σε – 0,5 %, και στη συνέχεια να επιδεινωθεί οριακά το 2014.
               Το διαρθρωτικό πρωτογενές ισοζύγιο αναμένεται να ανέλθει σχεδόν σε 5 % του ΑΕΠ το 2014. Η προβλεπόμενη διαρθρωτική προσαρμογή για το 2013 είναι η κατάλληλη, επίσης βάσει ανάλυσης των δαπανών χωρίς να υπολογίζονται τα μέτρα διακριτικής ευχέρειας, ενώ, με βάση τις εαρινές προβλέψεις του 2013 των υπηρεσιών της Επιτροπής, για το 2014 διαφαίνεται απόκλιση από την πορεία προσαρμογής για την επίτευξη του ΜΔΣ. Το πρόγραμμα σταθερότητας προβλέπει ότι ο δείκτης δημόσιου χρέους θα κορυφωθεί το 2013 και ότι στη συνέχεια θα αρχίσει να μειώνεται χάρη και στα σχεδιαζόμενα έσοδα από ιδιωτικοποιήσεις που ανέρχονται σε 1 ποσοστιαία μονάδα του ΑΕΠ ετησίως. Στις προβλέψεις ωστόσο, ο δείκτης χρέους προς το ΑΕΠ συνεχίζει να αυξάνεται σε 132,2 % του ΑΕΠ μέχρι το 2014 στην παραδοχή ότι δεν θα υπάρξει μεταβολή πολιτικής, λόγω επίσης της εξόφλησης των εμπορικών χρεών, που έχει ως αποτέλεσμα να προστεθούν περίπου 2,5 ποσοστιαίες μονάδες την περίοδο 2013-2014, ενώ δεν περιλαμβάνονται έσοδα από ιδιωτικοποιήσεις καθώς δεν έχουν ακόμη προσδιοριστεί οι λεπτομέρειες. Από το 2013, η Ιταλία βρίσκεται σε τριετή μεταβατική περίοδο όσον αφορά τη συμμόρφωση με το κριτήριο του χρέους και η πορεία του χρέους στο πρόγραμμα σταθερότητας διασφαλίζει επαρκή πρόοδο προς τη συμμόρφωση με το εν λόγω κριτήριο. Ωστόσο, οι προβλέψεις ως προς το έλλειμμα και το χρέος στο πρόγραμμα σταθερότητας βασίζονται στην πλήρη εφαρμογή των δημοσιονομικών μέτρων και στη θέσπιση διαρθρωτικών μεταρρυθμίσεων, που είναι ουσιαστικής σημασίας για την παγίωση της εμπιστοσύνης της αγοράς και την προώθηση της ανάπτυξης και της απασχόλησης.

               (11)

               Ενώ έχουν θεσπιστεί σημαντικές μεταρρυθμίσεις για την προώθηση της δημοσιονομικής βιωσιμότητας και την τόνωση της ανάπτυξης, η πλήρης εφαρμογή τους εξακολουθεί να αποτελεί πρόκληση και υπάρχει περιθώριο για περαιτέρω δράση. Μια σειρά από σημαντικά προταθέντα μέτρα δεν έχουν ακόμη εγκριθεί ή χρειάζεται επιπλέον να θεσπιστεί η σχετική νομοθεσία και υπάρχουν κίνδυνοι η συγκεκριμένη εφαρμογή τους να μην τηρηθεί με συνέπεια σε όλα τα επίπεδα διακυβέρνησης. Παρά τα μέτρα που ελήφθησαν, η αποτελεσματικότητα της δημόσιας διοίκησης από άποψη κανονιστικού και διαδικαστικού πλαισίου, ποιότητας διακυβέρνησης και διοικητικής ικανότητας εξακολουθεί να χαρακτηρίζεται από αδυναμίες που επηρεάζουν την υλοποίηση των μεταρρυθμίσεων και το επιχειρηματικό περιβάλλον.

               (12)

               Η ολοκλήρωση της μεταρρύθμισης της αστικής δικαιοσύνης με την ομαλή εφαρμογή της αναδιοργάνωσης των δικαστηρίων και τη μείωση της υπερβολικής διάρκειας του χρόνου εκδίκασης, των εκκρεμών δικαστικών υποθέσεων και του μεγάλου αριθμού δικαστικών διαφορών, είναι απαραίτητη ώστε να βελτιωθεί η το επιχειρηματικό περιβάλλον. Έπειτα από απόφαση του Συνταγματικού Δικαστηρίου του Οκτωβρίου 2012 για τη διαμεσολάβηση, απαιτείται δράση για την προώθηση της χρησιμοποίησης μηχανισμών εξωδικαστικής επίλυσης διαφορών. Η διαφθορά αποτελεί σοβαρό λόγο ανησυχίας και το κόστος της εκτιμάται σε 4 % του ΑΕΠ, γεγονός που παρεμποδίζει σημαντικά το δυναμικό για οικονομική ανάκαμψη. Πρέπει να δοθεί συνέχεια στον νόμο για την καταπολέμηση της διαφθοράς του Νοεμβρίου 2012 και θα μπορούσε να βελτιωθεί περαιτέρω η καταστολή της διαφθοράς, ιδίως όσον αφορά τις διατάξεις περί παραγραφής που χαρακτηρίζονται επί του παρόντος από σύντομες προθεσμίες παραγραφής.

               (13)

               Η φιλόδοξη στρατηγική δημοσιονομικής εξυγίανσης που υλοποιείται μέχρι σήμερα έχει συνδυαστεί με την ενσωμάτωση κανόνα περί ισοσκελισμένου προϋπολογισμού στο Σύνταγμα, τον Απρίλιο του 2012, και με δράση για τη βελτίωση της αποτελεσματικότητας και της ποιότητας των δημοσίων δαπανών. Ωστόσο, κενά στην υλοποίηση δεν επέτρεψαν να είναι πλήρως αποτελεσματική η αναληφθείσα δράση. Το πολιτικό αδιέξοδο παρεμπόδισε την απαραίτητη μείωση του αριθμού των επαρχιών. Το σχέδιο δράσης για τη συνοχή κατέστησε δυνατή την επιτάχυνση της απορρόφησης των διαρθρωτικών κονδυλίων που ανέρχονται περίπου σε 11,9 δισεκατ. EUR σε τρεις διαδοχικές φάσεις. Ωστόσο, η βελτίωση της συνολικής διαχείρισης των κονδυλίων εξακολουθεί να χαρακτηρίζεται από έλλειψη αισιοδοξίας, ιδίως στη Νότιο Ιταλία, γεγονός που δημιουργεί σοβαρές ανησυχίες ενόψει της περιόδου προγραμματισμού 2014-2020. Τούτο αφήνει μεγάλα περιθώρια για βελτίωση της αποτελεσματικότητας των δημόσιων δαπανών.

               (14)

               Οι τράπεζες διαδραματίζουν παραδοσιακά αποφασιστικό ρόλο στη στήριξη της ιταλικής οικονομικής δραστηριότητας, ιδίως μέσω της χορήγησης δανείων σε μικρές επιχειρήσεις, αλλά η ικανότητά τους να διαδραματίζουν τον ρόλο αυτό έχει περιοριστεί λόγω της παρατεταμένης οικονομικής ύφεσης. Ο αυξημένος πιστωτικός κίνδυνος, σε συνδυασμό με ένα μεγάλο και αυξανόμενο απόθεμα μη εξυπηρετούμενων δανείων, έχει συμβάλει στη συρρίκνωση των δανειοδοτικών δυνατοτήτων και επιτείνει τη χαμηλή αποδοτικότητα των τραπεζών. Σε απάντηση, η Τράπεζα της Ιταλίας αξιολογεί την καταλληλότητα των προβλέψεων για επισφαλή δάνεια με επιτόπιους ελέγχους. Ειδικά χαρακτηριστικά εταιρικής διακυβέρνησης ορισμένων ιταλικών τραπεζών ενδέχεται να περιορίζουν την αποτελεσματικότητα της χρηματοπιστωτικής διαμεσολάβησής τους. Θεσπίστηκαν μέτρα ενθάρρυνσης της χρησιμοποίησης μη τραπεζικών διαύλων χρηματοδότησης, ιδίως της χρηματοδότησης μέσω της έκδοσης μετοχών και εταιρικών ομολόγων, και προώθησης της ικανότητας καινοτομίας, αλλά το πεδίο εφαρμογής τους παραμένει περιορισμένο. Η μεταφορά στην εθνική νομοθεσία της οδηγίας 2000/35/ΕΚ του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για την καταπολέμηση των καθυστερήσεων πληρωμών στις εμπορικές συναλλαγές (5), και ο σχεδιαζόμενος διακανονισμός του σωρευθέντος αποθέματος εμπορικών οφειλών θα συμβάλει στη βελτίωση της ρευστότητας των επιχειρήσεων.

               (15)

               Τον Ιούνιο του 2012, θεσπίστηκε ευρεία μεταρρύθμιση της αγοράς εργασίας για την αντιμετώπιση των δυσκαμψιών και του κατακερματισμού της αγοράς εργασίας. Η μεταρρύθμιση πρέπει να ολοκληρωθεί με τη θέσπιση εκκρεμούσας εκτελεστικής νομοθεσίας και την προσεκτική παρακολούθηση της επιτόπιας εφαρμογής της στην πράξη. Επιπλέον, οι δημόσιες υπηρεσίες απασχόλησης πρέπει ακόμη να συνενωθούν με τους οργανισμούς παροχών απασχόλησης ώστε να στηριχθεί η εφαρμογή αποτελεσματικών στρατηγικών ενεργοποίησης. Οι κοινωνικοί εταίροι προσδιόρισαν με διαδοχικές συμφωνίες ένα νέο πλαίσιο καθορισμού των μισθών την περίοδο 2011-2013. Το τελευταίο στηρίζεται από φορολογικά κίνητρα για την προώθηση καλύτερης ευθυγράμμισης των μισθών με την παραγωγικότητα και τις συνθήκες στην τοπική αγορά εργασίας. Το εν λόγω πλαίσιο θα πρέπει να εφαρμοστεί αποτελεσματικά και να προσαρμοστεί προοδευτικά με βάση την παρακολούθηση των αποτελεσμάτων.

               (16)

               Η ανεργία των νέων και το ποσοστό των νέων που βρίσκονται εκτός απασχόλησης, εκπαίδευσης ή κατάρτισης συνέχισαν να αυξάνονται για να φτάσουν σε 37 % και 21,1 % αντίστοιχα μέχρι το τέλος του 2012. Τόσο το ποσοστό φοίτησης στην τριτοβάθμια εκπαίδευση όσο και το ποσοστό απασχόλησης των νέων αποφοίτων τριτοβάθμιας εκπαίδευσης συγκαταλέγονται στα χαμηλότερα της Ένωσης, γεγονός που καταδεικνύει ότι οι δεξιότητες των νέων αποφοίτων δεν έχουν προσαρμοσθεί προσηκόντως προς τις απαιτήσεις της αγοράς εργασίας. Η πρόωρη αποχώρηση από το σχολείο, παρά την ελαφρά μείωσή της, παραμένει σε υψηλά επίπεδα. Τούτο δημιουργεί ανησυχίες σχετικά με την απόδοση του εκπαιδευτικού συστήματος. Ένα από τα κεντρικά στοιχεία ως προς τούτο είναι το επάγγελμα του εκπαιδευτικού το οποίο χαρακτηρίζεται σήμερα από ενιαία σταδιοδρομία και παρέχει περιορισμένες προοπτικές επαγγελματικής εξέλιξης. Η συμμετοχή των γυναικών στην αγορά εργασίας παραμένει περιορισμένη και η απόκλιση μεταξύ ανδρών και γυναικών στον τομέα της απασχόλησης είναι από τις μεγαλύτερες στην Ένωση. Ο κίνδυνος φτώχειας και κοινωνικού αποκλεισμού, και ιδίως οι ακραίες υλικές στερήσεις, σημειώνουν αισθητή αύξηση, ενώ το σύστημα κοινωνικής προστασίας αντιμετωπίζει αυξημένες δυσκολίες να καλύψει τις κοινωνικές ανάγκες καθόσον επηρεάζεται από τις συνταξιοδοτικές δαπάνες.

               (17)

               Η δομή του φορολογικού συστήματος παραμένει πολύπλοκη και επιβαρύνει σε μεγάλο βαθμό τους τομείς της εργασίας και του κεφαλαίου. Μετά την προσπάθεια που αναλήφθηκε την περίοδο 2010-2011, τα πρόσθετα μέτρα που θεσπίστηκαν για τη μετάθεση των φορολογικών βαρών από τους συντελεστές παραγωγής στην κατανάλωση, την ιδιοκτησία και το περιβάλλον υπήρξαν πιο περιορισμένα. Απαιτούνται ακόμη μέτρα για την απλούστευση του φορολογικού συστήματος, τον εξορθολογισμό των φορολογικών δαπανών, την ευθυγράμμιση της βάσης του φόρου ακίνητης περιουσίας με τις τιμές της αγοράς, την ενίσχυση της συμμόρφωσης και την αποτροπή της φοροδιαφυγής. Ενώ εκκρεμεί η αναπροσαρμογή των κτηματολογικών αξιών, η σχεδιαζόμενη μεταρρύθμιση της φορολόγησης της ακίνητης περιουσίας θα στοχεύει στο να την καταστήσει πιο δίκαια, λαμβάνοντας υπόψη τους περιορισμούς που τίθενται από τη δημοσιονομική στρατηγική που προβλέπει το πρόγραμμα σταθερότητας. Ο περιορισμός της παραοικονομίας και της αδήλωτης εργασίας μπορεί να αποβεί ωφέλιμος για τα δημόσια οικονομικά και να έχει θετικές επιπτώσεις από άποψη δίκαιης μεταχείρισης. Η επανεξέταση των απαλλαγών από τον ΦΠΑ ή των μειωμένων συντελεστών και των άμεσων φορολογικών δαπανών ενδέχεται να απαιτήσει κάποιες προσαρμογές στις κοινωνικές μεταβιβάσεις ώστε να ελαχιστοποιηθεί ο διανεμητικός τους αντίκτυπος.

               (18)

               Έχουν καταβληθεί αξιοσημείωτες προσπάθειες για την ελευθέρωση του τομέα των υπηρεσιών. Ωστόσο, η μεταρρύθμιση των νομοθετικώς κατοχυρωμένων επαγγελμάτων πρέπει να προωθηθεί περαιτέρω ώστε να αντιμετωπιστούν οι εναπομένοντες περιορισμοί και οι βασικές της αρχές πρέπει να διασφαλιστούν από πιθανές υπαναχωρήσεις, που απορρέουν ιδίως από τη μεταρρύθμιση του νομικού επαγγέλματος. Μετά την απόφαση που εξέδωσε το Συνταγματικό Δικαστήριο, τον Ιούλιο του 2012, η δράση για το άνοιγμα των τοπικών δημόσιων υπηρεσιών στον ανταγωνισμό είναι επίσης σημαντική. Η συνέχεια που θα δοθεί στις προτάσεις της ιταλικής αρχής ανταγωνισμού, όπως προβλέπεται από την ιταλική νομοθεσία, θα συμβάλει στην αντιμετώπιση των θεμάτων αυτών.

               (19)

               Η μεταρρύθμιση των βιομηχανιών δικτύου βρίσκεται σε εξέλιξη όσον αφορά το άνοιγμα της πρόσβασης στην αγορά και τη βελτίωση της ικανότητας υποδομών, αλλά υπολείπονται σημαντικές προκλήσεις. Ο διαχωρισμός στον τομέα του φυσικού αερίου έχει σχεδόν ολοκληρωθεί και τον Μάρτιο του 2013 η εθνική στρατηγική για την ενέργεια πρέπει να συνεχιστεί περαιτέρω. Το άνοιγμα των τηλεπικοινωνιών στον ανταγωνισμό αποτελεί ένα ακόμη πιθανό πεδίο δράσης. Δεν έχει συσταθεί ακόμη η νέα αρχή μεταφορών αρμόδια για αυτοκινητοδρόμους, αεροδρόμια, λιμάνια και σιδηροδρόμους. Θα πρέπει να είναι ανεξάρτητη, να τροφοδοτείται με τους απαιτούμενους για τη λειτουργία της πόρους και να διαθέτει αρμοδιότητα επιβολής κυρώσεων. Υπάρχει επίσης σοβαρό πρόβλημα εσωτερικών και διασυνοριακών ελλείψεων σε υποδομές, με ανισότητες μεταξύ Βορρά και Νότου, με αποτέλεσμα υψηλές τιμές στον τομέα της ενέργειας, χαμηλή ευρυζωνική διείσδυση και κυκλοφοριακή συμφόρηση.

               (20)

               Στο πλαίσιο του Ευρωπαϊκού Εξαμήνου, η Επιτροπή διενήργησε συνολική ανάλυση της οικονομικής πολιτικής της Ιταλίας. Αξιολόγησε το εθνικό πρόγραμμα μεταρρυθμίσεων και το πρόγραμμα σταθερότητας και παρουσίασε εμπεριστατωμένη επισκόπηση. Έλαβε υπόψη όχι μόνο τη χρησιμότητά τους για την άσκηση διατηρήσιμης δημοσιονομικής και κοινωνικοοικονομικής πολιτικής στην Ιταλία, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις της Επιτροπής βάσει του Ευρωπαϊκού Εξαμήνου αποτυπώνονται στις συστάσεις 1 έως 6 κατωτέρω.

               (21)

               Βάσει της παρούσας αξιολόγησης, το Συμβούλιο εξέτασε το πρόγραμμα σταθερότητας και η γνώμη του (6) αντικατοπτρίζεται ιδίως στη σύσταση 1 κατωτέρω.

               (22)

               Βάσει της εμπεριστατωμένης επισκόπησης της Επιτροπής και της παρούσας αξιολόγησης, το Συμβούλιο εξέτασε το εθνικό πρόγραμμα μεταρρυθμίσεων και το πρόγραμμα σταθερότητας της Ιταλίας. Οι συστάσεις του βάσει του άρθρου 6 του κανονισμού (ΕΕ) αριθ. 1176/2011 αντικατοπτρίζονται στις συστάσεις 1 έως 6 παρακάτω.

               (23)

               Στο πλαίσιο του Ευρωπαϊκού Εξαμήνου, η Επιτροπή διενήργησε επίσης ανάλυση της οικονομικής πολιτικής για το σύνολο της ζώνης του ευρώ. Στη βάση αυτή, το Συμβούλιο έχει εκδώσει ειδικές συστάσεις που απευθύνονται στα κράτη μέλη με νόμισμα το ευρώ (7). Ως χώρα που έχει ως εθνικό νόμισμα το ευρώ, η Ιταλία θα πρέπει επίσης να διασφαλίσει την πλήρη και έγκαιρη εφαρμογή των εν λόγω συστάσεων,

         ΣΥΝΙΣΤΑ στην Ιταλία να αναλάβει δράση κατά την περίοδο 2013-2014 προκειμένου:

               1.

               Να διασφαλίσει ότι το έλλειμμα θα διατηρηθεί το 2013 κάτω από το όριο αναφοράς του 3 % του ΑΕΠ που προβλέπεται στη Συνθήκη, με την πλήρη εφαρμογή των θεσπισθέντων μέτρων. Να επιδιώξει τη διαρθρωτική προσαρμογή με κατάλληλους ρυθμούς και με δημοσιονομική εξυγίανση που ευνοεί την ανάπτυξη ούτως ώστε να επιτύχει και να διατηρήσει τον ΜΔΣ αρχής γενομένης από το 2014. Να επιτύχει τα προβλεπόμενα διαρθρωτικά πρωτογενή πλεονάσματα, ώστε ο πολύ υψηλός δείκτης χρέους προς ΑΕΠ να ακολουθήσει σταθερά πτωτική πορεία. Να συνεχίσει να επιδιώκει διαρκή βελτίωση της αποτελεσματικότητας και της ποιότητας των δημόσιων δαπανών εφαρμόζοντας πλήρως τα μέτρα που θεσπίστηκαν το 2012 και συνεχίζοντας την προσπάθεια διενεργώντας τακτικές και εμπεριστατωμένες επισκοπήσεις των δαπανών σε όλα τα κυβερνητικά επίπεδα.

               2.

               Να διασφαλίσει την έγκαιρη εφαρμογή των υπό εξέλιξη μεταρρυθμίσεων με την ταχεία θέσπιση των αναγκαίων μέτρων ενσωμάτωσης στη νομοθεσία, ακολουθούμενη από συγκεκριμένα μέτρα υλοποίησης σε όλα τα επίπεδα κυβέρνησης και με όλους τους αρμόδιους φορείς, και με παρακολούθηση του αντικτύπου τους. Να ενισχύσει την αποδοτικότητα της δημόσιας διοίκησης και να βελτιώσει τον συντονισμό μεταξύ των επιπέδων κυβέρνησης. Να απλουστεύσει το διοικητικό και κανονιστικό πλαίσιο για τους πολίτες και τις επιχειρήσεις και να μειώσει τη διάρκεια του χρόνου εκδίκασης και τον μεγάλο αριθμό διαφορών στην αστική δικαιοσύνη, μεταξύ άλλων με την προώθηση διαδικασιών εξωδικαστικής διευθέτησης των διαφορών. Να ενισχύσει το νομικό πλαίσιο για την καταστολή της διαφθοράς, μεταξύ άλλων αναθεωρώντας τους κανόνες που διέπουν τις προθεσμίες παραγραφής. Να θεσπίσει διαρθρωτικά μέτρα για τη βελτίωση της διαχείρισης των κονδυλίων της ΕΕ στις νότιες περιοχές σε ό,τι αφορά την περίοδο προγραμματισμού 2014-2020.

               3.

               Να επεκτείνει βέλτιστες πρακτικές εταιρικής διακυβέρνησης σε όλο τον τραπεζικό τομέα οι οποίες οδηγούν σε μεγαλύτερη αποτελεσματικότητα και αποδοτικότητα ώστε να στηριχτεί η ροή πιστώσεων σε παραγωγικές δραστηριότητες. Να προωθήσει το επιτελούμενο έργο όσον αφορά τον έλεγχο ποιότητας των στοιχείων ενεργητικού στον τραπεζικό τομέα και να διευκολύνει τη διευθέτηση/εξυγίανση των μη εξυπηρετούμενων δανείων στους ισολογισμούς των τραπεζών. Να προωθήσει περαιτέρω την ανάπτυξη των κεφαλαιαγορών ώστε να διαφοροποιηθεί η πρόσβαση των επιχειρήσεων σε χρηματοδότηση, ιδίως σε ίδια κεφάλαια, και κατά συνέπεια, να προωθηθεί η ικανότητά τους για καινοτομία και ανάπτυξη.

               4.

               Να διασφαλίσει την αποτελεσματική εφαρμογή των μεταρρυθμίσεων όσον αφορά την αγορά εργασίας και τον καθορισμό των μισθών ώστε να καταστεί δυνατή η καλύτερη ευθυγράμμιση των μισθών με την παραγωγικότητα. Να λάβει περαιτέρω μέτρα για την προώθηση της συμμετοχής στην αγορά εργασίας, ιδίως των γυναικών και των νέων, για παράδειγμα μέσω «εγγύησης για τους νέους». Να ενισχύσει την επαγγελματική εκπαίδευση και κατάρτιση, να διασφαλίσει αποτελεσματικότερες δημόσιες υπηρεσίες απασχόλησης και να βελτιώσει τις συμβουλευτικές υπηρεσίες και υπηρεσίες σταδιοδρομίας για σπουδαστές της τριτοβάθμιας εκπαίδευσης. Να μειώσει τα φορολογικά αντικίνητρα για το δεύτερο εργαζόμενο μέλος της οικογένειας και να βελτιώσει την παροχή φροντίδας, ιδίως για τη φροντίδα των παιδιών και τη μακροχρόνια φροντίδα, και τις εξωσχολικές υπηρεσίες. Να εντείνει τις προσπάθειες πρόληψης της πρόωρης εγκατάλειψης του σχολείου. Να βελτιώσει την ποιότητα των σχολείων και τα αποτελέσματα, ενισχύοντας επίσης την επαγγελματική εξέλιξη και διαφοροποιώντας την εξέλιξη σταδιοδρομίας των διδασκόντων. Να διασφαλίσει την αποτελεσματικότητα των κοινωνικών μεταβιβάσεων, κυρίως με την καλύτερη στοχοθέτηση των παροχών, ιδίως για νοικοκυριά χαμηλού εισοδήματος με παιδιά.

               5.

               Να μεταθέσει το φορολογικό βάρος από την εργασία και το κεφάλαιο στην κατανάλωση, την ιδιοκτησία και το περιβάλλον με ουδέτερο από δημοσιονομική άποψη τρόπο. Για τον σκοπό αυτό, να επανεξετάσει το πεδίο των απαλλαγών από τον ΦΠΑ, των μειωμένων συντελεστών και των άμεσων φορολογικών δαπανών, και να μεταρρυθμίσει το σύστημα κτηματολογίου ώστε η περιοδική φορολογία ακίνητης περιουσίας να ευθυγραμμιστεί με τις τιμές της αγοράς. Να επιδιώξει την καταπολέμηση της διαφθοράς, να βελτιώσει τη φορολογική συμμόρφωση και να λάβει αποφασιστικά μέτρα για την καταπολέμηση της παραοικονομίας και της αδήλωτης εργασίας.

               6.

               Να διασφαλίσει την ορθή εφαρμογή των μέτρων που στοχεύουν στο άνοιγμα των αγορών στον τομέα των υπηρεσιών. Να άρει τους εναπομείναντες περιορισμούς στις επαγγελματικές υπηρεσίες και να ενισχύσει την πρόσβαση στην αγορά, για παράδειγμα στον τομέα της παροχής τοπικών δημόσιων υπηρεσιών όπου πρέπει να προωθηθεί η χρήση διαδικασιών δημοσίων συμβάσεων, αντί των άμεσων παραχωρήσεων. Να επιδιώξει την ανάπτυξη των μέτρων που λήφθηκαν για τη βελτίωση των όρων πρόσβασης στην αγορά των βιομηχανιών δικτύου, ιδίως θέτοντας ως προτεραιότητα τη σύσταση της αρχής μεταφορών. Να αναβαθμίσει την ικανότητα των υποδομών εστιάζοντας στις ενεργειακές διασυνδέσεις, τις διατροπικές μεταφορές και τις ευρυζωνικές υπηρεσίες υψηλών ταχυτήτων στις επικοινωνίες, έχοντας επίσης ως στόχο την αντιμετώπιση των ανισοτήτων Βορρά-Νότου.

      Βρυξέλλες, 9 Ιουλίου 2013.

            Για το Συμβούλιο

            Ο Πρόεδρος

         R. ŠADŽIUS

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  Διατηρήθηκαν για το 2013 με την απόφαση 2013/208/ΕΕ του Συμβουλίου, της 22ας Απριλίου 2013, σχετικά με τις κατευθυντήριες γραμμές για τις πολιτικές απασχόλησης των κρατών μελών (ΕΕ L 118 της 30.4.2013, σ. 21).

      (4)  ΕΕ C 219 της 24.7.2012, σ. 46.

      (5)  ΕΕ L 200 της 8.8.2000, σ. 35.

      (6)  Βάσει του άρθρου 5 παράγραφος 2 του κανονισμού (ΕΚ) αριθ. 1466/97.

      (7)  Βλέπε σελίδα 97 της παρούσας Επίσημης Εφημερίδας.


title: Σύσταση για Γνωμη του Συμβουλίου κατ' εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 Σχετικά με το επικαιροποιημένο πρόγραμμα σύγκλισης της Δανίας, 2002-2010

text: ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---


Avis juridique important

|

31962H0117

Σύσταση της Επιτροπής που απευθύνεται στα κράτη μέλη περί των δασμών που ισχύουν γιά επανεισαγόμενα εμπορεύματα μετά από προσωρινή εξαγωγή με σκοπό την μεταποίηση, την κατεργασία ή την επιδιόρθωση

Επίσημη Εφημερίδα αριθ. 003 της 17/01/1962 σ. 0079

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: Σύσταση της Ευρωπαϊκής Κεντρικής Τράπεζας, της 10ης Δεκεμβρίου 2015, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Národná banka Slovenska (ΕΚΤ/2015/45)

text:
               18.12.2015

               EL

               Επίσημη Εφημερίδα της Ευρωπαϊκής Ένωσης

               C 425/1

         ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 10ης Δεκεμβρίου 2015
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Národná banka Slovenska
   (ΕΚΤ/2015/45)
   (2015/C 425/01)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               H θητεία της Ernst & Young AG Slovakia, spol. s r.o., μέχρι πρότινος εξωτερικών ελεγκτών της Národná banka Slovenska, έληξε με το πέρας του ελέγχου για το οικονομικό έτος 2014. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2015.

               (3)

               H Národná banka Slovenska επέλεξε την Ernst & Young Slovakia, spol. s r. o. ως εξωτερικούς ελεγκτές της για τα οικονομικά έτη 2015 και 2016,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός της εταιρείας Ernst & Young Slovakia, spol. s r. o. ως εξωτερικών ελεγκτών της Banka Slovenije για τα οικονομικά έτη 2015 και 2016.

      Φρανκφούρτη, 10 Δεκεμβρίου 2015.

            Ο πρόεδρος της ΕΚΤ

         Mario DRAGHI


Σύσταση αριθ. 1006/78/EKAX τής Επιτροπής τής 18ης Μαΐου 1978 περί επιβολής οριστικού δασμού αντιντάμπινγκ σέ ορισμένες λαμαρίνες εκ χάλυβος επιψευδαγυρωμένες καταγωγής Λαΐκής Δημοκρατίας τής Γερμανίας


Σύσταση για γνώµη του Συµßουλίου κατ' εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για το επικαιροποιημένο πρόγραμμα σύγκλισης του Ηνωμένου Βασιλείου, 2005/06-2010/11


Avis juridique important

|

31970H0124

70/124/ΕΟΚ: Σύσταση της Επιτροπής, της 22ας Δεκεμβρίου 1969, προς την Ιταλική Δημοκρατία σχετικά με τη διευθέτηση του εθνικού μονοπωλίου εμπορικού χαρακτήρα άλατος (Το κείμενο στην ιταλική γλώσσα είναι το μόνο αυθεντικό)

Επίσημη Εφημερίδα αριθ. L 031 της 09/02/1970 σ. 0014 - 0016 Δανική ειδική έκδοση: Σειρά II τόμος VI σ. 0025  Αγγλική ειδική έκδοση: Σειρά II τόμος VI σ. 0024

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31979K0935

Σύσταση αριθ. 935/79/EKAX τής Επιτροπής τής 8ης Μαΐου 1979 περί επιβολής οριστικού δασμού αντιντάμπινγκ σέ ορισμένα είδη καθορισμένης μορφής, εκ σιδήρου ή χάλυβος, απλώς ελασματοποιηθέντα ή εφελκυσθέντα εν θερμώ εις U, εις Ι ή εις H καταγωγής Ισπανίας αλλά προελεύσεως άλλης τρίτης χώρας

Επίσημη Εφημερίδα αριθ. L 117 της 12/05/1979 σ. 0016 - 0018

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: Σύσταση (ΕΕ) 2016/1319 της Επιτροπής, της 29ης Ιουλίου 2016, για την τροποποίηση της σύστασης 2006/576/ΕΚ όσον αφορά την παρουσία δεσοξυνιβαλενόλης, ζεαραλενόνης και ωχρατοξίνης A σε ζωοτροφές για ζώα συντροφιάς (Κείμενο που παρουσιάζει ενδιαφέρον για τον ΕΟΧ)

text:
                  2.8.2016

                  EL

                  Επίσημη Εφημερίδα της Ευρωπαϊκής Ένωσης

                  L 208/58

            ΣΫΣΤΑΣΗ (ΕΕ) 2016/1319 ΤΗΣ ΕΠΙΤΡΟΠΉΣ
      της 29ης Ιουλίου 2016
      για την τροποποίηση της σύστασης 2006/576/ΕΚ όσον αφορά την παρουσία δεσοξυνιβαλενόλης, ζεαραλενόνης και ωχρατοξίνης A σε ζωοτροφές για ζώα συντροφιάς
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
      Εκτιμώντας τα ακόλουθα:

                  (1)

                  Η σύσταση 2006/576/ΕΚ της Επιτροπής (1) ορίζει καθοδηγητικές τιμές για τη δεσοξυνιβαλενόλη, τη ζεαραλενόνη, την ωχρατοξίνη Α, τις φουμονισίνες B1+B2 και τις τοξίνες Τ-2 και ΗΤ-2 στις πρώτες ύλες ζωοτροφών και στις σύνθετες ζωοτροφές.

                  (2)

                  Το ισχύον επίπεδο κατευθυντήριας γραμμής για τη δεσοξυνιβαλενόλη στις ζωοτροφές για σκύλους είναι 5 mg/kg. Λαμβανομένων υπόψη των πληροφοριών που ελήφθησαν πρόσφατα όσον αφορά την τοξικότητα της δεσοξυνιβαλενόλης σε ζωοτροφές για σκύλους και της γνώμης της EFSA για τη δεσοξυνιβαλενόλη στις ζωοτροφές (2), φαίνεται ότι το ισχύον επίπεδο κατευθυντήριας γραμμής δεν παρέχει επαρκείς εγγυήσεις για την υγεία των ζώων όσον αφορά τους σκύλους και, επομένως, είναι σκόπιμο να μειωθεί το επίπεδο κατευθυντήριας γραμμής για τη δεσοξυνιβαλενόλη στις ζωοτροφές για σκύλους.

                  (3)

                  Λαμβανομένων υπόψη των πληροφοριών που ελήφθησαν πρόσφατα όσον αφορά την τοξικότητα της ζεαραλενόνης στις ζωοτροφές για γάτες και σκύλους, είναι σκόπιμο να καθοριστεί ένα επίπεδο κατευθυντήριας γραμμής για τη ζεαραλενόνη σε ζωοτροφές για γάτες και σκύλους, ώστε να παρέχονται εγγυήσεις όσον αφορά την υγεία των ζώων για τις γάτες και τους σκύλους, εν αναμονή επικαιροποιημένης εκτίμησης της επικινδυνότητας που θα διενεργηθεί από την EFSA σχετικά με τους πιθανούς κινδύνους για την υγεία των ζώων ως συνέπεια της παρουσίας ζεαραλενόνης στις ζωοτροφές.

                  (4)

                  Λαμβανομένων υπόψη των πληροφοριών που ελήφθησαν πρόσφατα όσον αφορά την τοξικότητα της ωχρατοξίνης Α σε ζωοτροφές για γάτες και σκύλους και της γνώμης της EFSA σχετικά με την ωχρατοξίνη A σε ζωοτροφές (3), είναι σκόπιμο να καθοριστεί ένα επίπεδο κατευθυντήριας γραμμής για την ωχρατοξίνη A σε ζωοτροφές για γάτες και σκύλους, ώστε να παρέχονται εγγυήσεις όσον αφορά την υγεία των ζώων για τις γάτες και τους σκύλους.

                  (5)

                  Για να διατηρηθεί η αναγνωσιμότητα των διατάξεων της σύστασης, είναι σκόπιμο να αντικατασταθεί το παράρτημα της σύστασης από νέο παράρτημα,

            ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
      Το παράρτημα της σύστασης 2006/576/ΕΚ αντικαθίσταται από το παράρτημα της παρούσας σύστασης.

         Βρυξέλλες, 29 Ιουλίου 2016.

               Για την Επιτροπή

            Vytenis ANDRIUKAITIS

               Μέλος της Επιτροπής

         (1)  Σύσταση 2006/576/ΕΚ της Επιτροπής, της 17ης Αυγούστου 2006, σχετικά με την παρουσία δεσοξυνιβαλενόλης, ζεαραλενόνης, ωχρατοξίνης A, T-2 και HT-2 και φουμονισινών σε προϊόντα που προορίζονται για ζωοτροφές (ΕΕ L 229 της 23.8.2006, σ. 7).

         (2)  Γνώμη της επιστημονικής ομάδας για τις μολυσματικές προσμείξεις στην τροφική αλυσίδα, που εκδόθηκε κατόπιν αιτήματος της Επιτροπής, σχετικά με τη δεσοξυνιβαλενόλη (DON) ως ανεπιθύμητη ουσία στις ζωοτροφές, http://www.efsa.europa.eu/en/efsajournal/pub/73

         (3)  Γνώμη της επιστημονικής ομάδας για τις μολυσματικές προσμείξεις στην τροφική αλυσίδα, που εκδόθηκε κατόπιν αιτήματος της Επιτροπής, σχετικά με την ωχρατοξίνη A (ΟΤΑ) ως ανεπιθύμητη ουσία στις ζωοτροφές, http://www.efsa.europa.eu/en/efsajournal/pub/101

         ΠΑΡΑΡΤΗΜΑ

            ΚΑΘΟΔΗΓΗΤΙΚΕΣ ΤΙΜΕΣ

                     Μυκοτοξίνη

                     Προϊόντα προοριζόμενα για ζωοτροφές

                     Καθοδηγητική τιμή σε mg/kg (ppm) για ζωοτροφή με ποσοστό υγρασίας 12 %

                     Δεσοξυνιβαλενόλη

                     Πρώτες ύλες ζωοτροφών (*)

                                 —

                                 Δημητριακά και προϊόντα δημητριακών (**) με εξαίρεση τα υποπροϊόντα αραβοσίτου

                     8

                                 —

                                 Υποπροϊόντα αραβοσίτου

                     12

                     Σύνθετες ζωοτροφές, εξαιρουμένων των:

                     5

                                 —

                                 σύνθετων ζωοτροφών για χοίρους

                     0,9

                                 —

                                 σύνθετων ζωοτροφών για μόσχους (< 4 μηνών), αμνοερίφια και σκύλους

                     2

                     Ζεαραλενόνη

                     Πρώτες ύλες ζωοτροφών (*)

                                 —

                                 Δημητριακά και προϊόντα δημητριακών (**) με εξαίρεση τα υποπροϊόντα αραβοσίτου

                     2

                                 —

                                 Υποπροϊόντα αραβοσίτου

                     3

                     Σύνθετες ζωοτροφές:

                                 —

                                 για χοιρίδια, μικρούς θηλυκούς χοίρους, σκυλάκια, γατάκια, σκύλους και γάτες για αναπαραγωγή

                     0,1

                                 —

                                 για ενήλικους σκύλους και γάτες που δεν προορίζονται για αναπαραγωγή

                     0,2

                                 —

                                 για χοιρομητέρες και χοίρους προς πάχυνση

                     0,25

                                 —

                                 για μόσχους, αγελάδες γαλακτοπαραγωγής, πρόβατα (συμπεριλαμβανομένων των αμνών) και αίγες (συμπεριλαμβανομένων των εριφίων)

                     0,5

                     Ωχρατοξίνη Α

                     Πρώτες ύλες ζωοτροφών (*)

                                 —

                                 Δημητριακά και προϊόντα δημητριακών (**)

                     0,25

                     Σύνθετες ζωοτροφές:

                                 —

                                 για χοίρους

                     0,05

                                 —

                                 για πουλερικά

                     0,1

                                 —

                                 για γάτες και σκύλους

                     0,01

                     Φουμονισίνη B1 + B2

                     Πρώτες ύλες ζωοτροφών (*)

                                 —

                                 αραβόσιτος και προϊόντα αραβοσίτου (***)

                     60

                     Σύνθετες ζωοτροφές:

                                 —

                                 για χοίρους, άλογα (Equidae), κουνέλια και ζώα συντροφιάς

                     5

                                 —

                                 για ιχθύες

                     10

                                 —

                                 για πουλερικά, μόσχους (< 4 μηνών) και αμνοερίφια

                     20

                                 —

                                 για ενήλικα μηρυκαστικά (> 4 μηνών) και ικτίδες (βιζόν)

                     50

                     Τοξίνη T-2 + HT-2

                     Σύνθετες ζωοτροφές για γάτες

                     0,05

            (*)  Ιδιαίτερη προσοχή πρέπει να δίνεται στα δημητριακά και τα προϊόντα δημητριακών που χορηγούνται άμεσα σε ζώα, ώστε η χρήση τους στο ημερήσιο σιτηρέσιο να μην οδηγεί σε έκθεση του ζώου σε υψηλότερο επίπεδο μυκοτοξινών από τα αντίστοιχα επίπεδα έκθεσης όταν χρησιμοποιούνται μόνον οι πλήρεις ζωοτροφές στο ημερήσιο σιτηρέσιο.

            (**)  Ο όρος «Δημητριακά και προϊόντα δημητριακών» περιλαμβάνει όχι μόνο τις πρώτες ύλες ζωοτροφών που παρατίθενται στον τίτλο 1 «Σπόροι δημητριακών και προϊόντα τους» του καταλόγου των πρώτων υλών ζωοτροφών που αναφέρονται στο μέρος Γ του παραρτήματος του κανονισμού (ΕΕ) αριθ. 68/2013 της Επιτροπής, της 16ης Ιανουαρίου 2013, για τον κατάλογο πρώτων υλών ζωοτροφών (ΕΕ L 29 της 30.1.2013, σ. 1), αλλά και άλλες πρώτες ύλες ζωοτροφών που παράγονται από δημητριακά, ιδίως χορτονομή και χονδροαλεσμένη χορτονομή από δημητριακά.

            (***)  Ο όρος «Αραβόσιτος και προϊόντα αραβοσίτου» περιλαμβάνει όχι μόνο τις πρώτες ύλες ζωοτροφών που παρατίθενται στον τίτλο 1 «Σπόροι δημητριακών και προϊόντα τους» του καταλόγου των πρώτων υλών ζωοτροφών που αναφέρονται στο μέρος Γ του παραρτήματος του κανονισμού (ΕΕ) αριθ. 68/2013 αλλά και άλλες πρώτες ύλες ζωοτροφών που παράγονται από αραβόσιτο, ιδίως χορτονομή και χονδροαλεσμένη χορτονομή από αραβόσιτο.


title: Συσταση τησ ευρωπαϊκησ κεντρικησ τραπεζασ, της 5ης Ιουνίου 2009 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banka Slovenije (ΕΚΤ/2009/12)

text:
               11.6.2009

               EL

               Επίσημη Εφημερίδα της Ευρωπαϊκής Ένωσης

               C 132/1

      ΣΥΣΤΑΣΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ

   της 5ης Ιουνίου 2009
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banka Slovenije
   (ΕΚΤ/2009/12)
   2009/C 132/01
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη:
   το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Η θητεία των σημερινών εξωτερικών ελεγκτών της Banka Slovenije θα λήξει με το πέρας του ελέγχου για το οικονομικό έτος 2008. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2009.

               (3)

               Η Banka Slovenije επέλεξε την εταιρεία Deloitte revizija d.o.o. ως τους εξωτερικούς της ελεγκτές για τα οικονομικά έτη 2009 έως 2011,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός της εταιρείας Deloitte revizija d.o.o. ως των εξωτερικών ελεγκτών της Banka Slovenije για τα οικονομικά έτη 2009 έως 2011.

      Φρανκφούρτη, 5 Ιουνίου 2009.

            Ο πρόεδρος της ΕΚΤ

         Jean-Claude TRICHET


Avis juridique important

|

32003H0023

Σύσταση αριθ. 23, της 29ης Οκτωβρίου 2003, σχετικά με τη διεκπεραίωση των αιτήσεων συνταξιοδότησης (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 104 της 08/04/2004 σ. 0125 - 0126

Σύσταση αριθ. 23της 29ης Οκτωβρίου 2003σχετικά με τη διεκπεραίωση των αιτήσεων συνταξιοδότησης(Κείμενο που παρουσιάζει ενδιαφέρον για τον ΕΟΧ)(2004/326/ΕΚ)Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,Έχοντας υπόψη:το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου(1), σύμφωνα με το οποίο η Διοικητική Επιτροπή χειρίζεται όλα τα διοικητικά θέματα που απορρέουν από τον κανονισμό (ΕΟΚ) αριθ. 1408/71 και τον κανονισμό (ΕΟΚ) αριθ. 574/72 του Συμβουλίου(2),το άρθρο 81 στοιχείο γ), σύμφωνα με το οποίο η Διοικητική Επιτροπή είναι επιφορτισμένη με την προαγωγή και την ανάπτυξη της συνεργασίας μεταξύ των κρατών μελών στον τομέα της κοινωνικής ασφάλειας,το άρθρο 81 στοιχείο δ), σύμφωνα με το οποίο η Διοικητική Επιτροπή είναι επιφορτισμένη με την προαγωγή και την ανάπτυξη της συνεργασίας μεταξύ των κρατών, εκσυγχρονίζοντας τις διαδικασίες, οι οποίες είναι απαραίτητες για την ανταλλαγή πληροφοριών,τα άρθρα 36 έως 38, 41 έως 43, 45 έως 47, 49, 90 και 111 του κανονισμού (ΕΟΚ) αριθ. 574/72 του Συμβουλίου, που περιέχουν διατάξεις για την εξέταση των αιτήσεων συνταξιοδότησης,Εκτιμώντας τα ακόλουθα:(1) Προς το συμφέρον των ενδιαφερομένων, οι αιτήσεις συνταξιοδότησης πρέπει να διεκπεραιώνονται ταχέως χωρίς άσκοπες καθυστερήσεις.(2) Η Διοικητική Επιτροπή, με την απόφασή της αριθ. 182, της 13ης Δεκεμβρίου 2000, καθιέρωσε ένα κοινό πλαίσιο σχετικά με τη συλλογή δεδομένων για τη διεκπεραίωση των αιτήσεων συνταξιοδότησης.(3) Στο πλαίσιο αυτό, η τεχνική επιτροπή προώθησε την συζήτηση μεταξύ των κρατών μελών με σκοπό την εξέταση της χρήσης ορθών πρακτικών για τη μείωση του χρόνου διεκπεραίωσης των αιτήσεων συνταξιοδότησης.(4) Σε αυτές τις συζητήσεις εντοπίστηκαν ορισμένα κωλύματα στην ταχεία διεκπεραίωση των αιτήσεων συνταξιοδότησης καθώς επίσης υποδείχθηκαν διάφορα μέτρα, τα οποία θα μπορούσαν να περιληφθούν σε απόφαση της διοικητικής Εειτροπής και τα οποία είναι δυνατόν να εφαρμοστούν για την άρση των κωλυμάτων αυτών.(5) Ορισμένα από τα μέτρα αυτά, τα οποία αφορούν στην οργάνωση των εθνικών φορέων και την κατανομή των πόρων σε αυτούς, εμπίπτουν εξ ολοκλήρου στην αρμοδιότητα των κρατών μελών, και η Διοικητική Επιτροπή περιορίζεται στην έκδοση συστάσεων.ΣΥΝΙΣΤΑ:Στα κράτη μέλη να λαμβάνουν τα απαραίτητα μέτρα, όσον αφορά σε θέματα οργάνωσης και αξιοποίησης του ανθρώπινου δυναμικού και των υλικών πόρων που διαθέτουν, για την εξασφάλιση της βέλτιστης διεκπεραίωσης των αιτήσεων συνταξιοδότησης στα πλαίσια του κανονισμού (ΕΟΚ) αριθ. 1408/71, και ειδικότερα:1. να διαθέτουν ανθρώπινο δυναμικό και ηλεκτρονικό εξοπλισμό σε ικανοποιητικό επίπεδο και ειδικά για τους σκοπούς της διεκπεραίωσης των αιτήσεων στα πλαίσια του κανονισμού (ΕΟΚ) 1408/71·2. λαμβάνοντας υπόψη την ειδική οργάνωση και τα χαρακτηριστικά των συστημάτων τους, να προσδιορίζουν τον βέλτιστο τρόπο διεκπεραίωσης των αιτήσεων στα πλαίσια του κανονισμού (ΕΟΚ) αριθ. 1408/71, τούτο δε θα μπορούσε να επιτευχθεί, για παράδειγμα, με κεντρική οργάνωση, ακόμη και αν η εθνική διοίκηση βασίζεται σε αποκεντρωμένο σύστημα, ή με ανάθεση του συνόλου των διαδικασιών διεκπεραίωσης των αιτήσεων σε εξειδικευμένη υπηρεσία σε εθνικό ή περιφερειακό επίπεδο ή με τη δημιουργία εξειδικευμένων υπηρεσιών σε επίπεδο, κατά το δυνατόν πλησιέστερο προς τον/την αιτούντα(-ούσα)·3. να παρέχουν στο εξειδικευμένο προσωπικό, το οποίο είναι αρμόδιο για τη διεκπεραίωση των κοινοτικών αιτήσεων, ειδική εκπαίδευση σε σχέση με τους εφαρμοζόμενους κοινοτικούς κανόνες καθώς και τα μέσα που πρέπει να χρησιμοποιούνται (έντυπα, υπολογιστές, μέσα τηλεματικής κ.λπ.), και να λαμβάνουν μέτρα για τη μεγαλύτερη ευαισθητοποίηση των στελεχών και του τεχνικού προσωπικού ως προς τις κοινοτικές πτυχές των εργασιών του φορέα τους και τις διαδικασίες εποπτείας της διεκπεραίωσης των κοινοτικών αιτήσεων·4. να ενθαρρύνουν τη δημιουργία συμπράξεων μεταξύ των φορέων τους και εκείνων άλλων κρατών μελών, για παράδειγμα μέσω εθνικών ανταποκριτών που είναι εξειδικευμένοι στις σχέσεις με συγκεκριμένα κράτη μέλη και να καταρτίζουν κατάλογο του προσωπικού (ονόματα, θεματικοί τομείς, ταχυδρομικές και ηλεκτρονικές διευθύνσεις, αριθμοί τηλεφώνου και φαξ), ο οποίος θα μπορούσε να είναι διαθέσιμος μέσω του εξυπηρετητή CIRCA.Ο Πρόεδρος της Διοικητικής ΕπιτροπήςGiuseppe Miccio(1) ΕΕ L 149 της 5.7.1971, σ. 2.(2) ΕΕ L 74 της 27.3.1972, σ. 1.